Snižavanje pritiska – Lekovite biljke\nOznaka: Snižavanje pritiska\nKako se koristi jabukovo sirće i med za mršavljenje i kao lek\nJabukovo sirće i med su dve izuzetno korisne prirodne tvorevine. Kada se uzimaju zasebno, obiluju pozitivnim efektima na zdravlje. Kada se pomešaju Nastavi sa čitanjem Kako se koristi jabukovo sirće i med za mršavljenje i kao lek\nObjavljeno 18. jula 2015. 18. jula 2015. Kategorije ReceptiOznake Med, Napitak za mršavljenje, Protiv holesterola, Sirće, Snižavanje pritiskaOstavite komentar na Kako se koristi jabukovo sirće i med za mršavljenje i kao lek\nBeli luk je lek za skoro sve bolesti, bar takvo mišljenje vlada u našem narodu. Naročito stariji ljudi, imaju veliko poverenje u lekovito delovanje belog luka. Posebno se to odnosi na njegovo preventivno dejstvo. To nije ništa čudno, jer se takvo verovanje prenosi s kolena na koleno, ne bez razloga. U već dalekoj prošlosti, ljudi su lako umirali od zaraznih bolesti . Tifus, grip, kuga i druge bolesti odneli su brojne živote Nastavi sa čitanjem Beli luk kao lek\nObjavljeno 12. maja 2014. 2. juna 2014. Kategorije ZačinOznake Beli luk i limun recept, Lek za holesterol, Prirodni antibiotici, Prirodni lek za kandidu, Pritisak, Slanina i beli luk, Snižavanje pritiskaOstavite komentar na Beli luk kao lek


Pogledajte kako je Tuka dočekan ispred Sarajevskog aerodroma\nBh. atletičar Amel Tuka, tvorac najboljeg rezultata u istoriji bh. sporta, stigao je danas nešto prije podne iz Dohe u Sarajevo sa srebrenom medaljom oko vrata. Na Međunarodnom aerodromu Sarajevo dočekali su ga članovi porodice, prijatelji, uposlenici vazdušne luke te predstavnici Atletskog saveza BiH i medija, a ispred zgrade veliki broj navijača, koji su došli pozdraviti svjetskog vicešampiona u trci na 800 metara, prenosi Anadolu Agency (AA).\nMore in this category: « Tuzla City će dobiti novi stadion!? VIDEO SDA danas bira novog generalnog sekretara, članove Glavnog odbora i Predsjedništva »


Odlučionice 2.0: Završena obuka za lokalne koordinatore/ke - Krovna organizacija mladih Srbije\nKrovna organizacija mladih Srbije je u periodu od 10. do 24. maja održala obuku za selektovane lokalne koordinatore/ke u okviru programa Odlučionice. Predstavnici/e lokalnih samouprava, organizacija civilnog društva i đačkih parlamenata dolaze iz različitih opština: Bečej, Bor, Ćuprija, Čačak i Vranje\nTokom pet dana obuke, lokalni koordinatori/ke su stekli osnovna znanja o omladinskoj politici, akterima omladinske politike, kao i o omladinskoj politici na lokalu. Kako bi došli do svojih inicijativa, upoznali su se i sa konceptom javnog zagovaranja. Obuka je održana u onlajn formatu što nije sprečilo lokalne koordinatore/ke da aktivno učestvuju i razmenjuju ideje i iskustva iz svojih lokalnih sredina.\nObuka za lokalne koordiantore/ke se zasnivala na Minimumu standarda učešća mladih u donošenju odluka, kao i EU dijalogu sa mladima. Pored toga, lokalni koordinatori/ke su svoje inicijative kreirali na osnovu Putokaza do uključivanja mladih u procesima donošenja odluka u lokalnoj zajednici, čije nas finalizovanje i izrada očekuje u narednom periodu.\nKako bi njihove inicijative bile uspešnije, lokalni koordinatori/ke su ispitivali potrebe mladih u svojim lokalnim zajednicama i kroz prezentacije predstavili šta je to potrebno mladima. Nakon formulisanja lokalnih inicijativa, lokalne koordinatore očekuje njihova realizacija. Realizacija inicijativa se očekuje u periodu od 1. juna do 1. avgusta.


Naučnici su pozvali vlade da odlože primenu druge doze vakcine Fajzer/Biontek protiv koronavirusa jer se se ispostavilo da se već nakon prve doze pokazuje visoka efikasnost od 92,6 odsto.\nKanadski epidemiolog Danuta Skowronski i Gaston De Seres, profesor kanadskog medicinskog fakulteta univerziteta Laval, u radu objavljenom u časopisu „New England Journal of Medicine“ kažu da se njihovi zaključci zasnivaju na dokumentaciji koju je Fajzer podneo Američkoj agenciji za hranu i lekove (FDA).\nI u slučaju druge vakcine koja se zasniva na istoj tehnologiji, koju proizvodi Moderna Inc utvrđeno je da je već nakon prve doze efikasnost 92,1 odsto, pišu Skowronski i De Seres.\nUpozoravaju i da još nije poznato koliko dugo traje zaštita koju pruža jedna doza vakcine zasnovane na informacionoj RNK (mRNA), ali ističu da davanje druge doze mesec dana nakon prve pruža „kratkoročno malo dodatne koristi“.\n„S obzirom na trenutnu nestašicu cvakcina, odlaganje druge doze pitanje je nacionalne sigurnosti koje bi, ako bude ignorisano, sigurno rezultiralo hiljadama hospitalizacija i smrti zbog kovida-19 tokom zime u SAD“, pišu autori.\nFajzer za svoju vakcinu preporučuje davanje dve doze u razmaku od 21 dana i još nije testirao druge rasporede vakcinisanja, pa je poručio da je odluka o davanju samo jedne doze stvar zdravstvenih vlasti.\n„Mi u Fajzeru verujemo da zdravstvene vlasti moraju da ispitaju druge rasporede vakcinisanja da bi obezbedile da vakcina pruža najvišu moguću zaštitu“, saopštila je kompanija.


Vukosavljević: Niko nije vršio pritisak na Savića, za tri meseca novi direktor Narodnog … – NovostiDana.rs\nVukosavljević: Niko nije vršio pritisak na Savića, za tri meseca novi direktor Narodnog …\nMinistar kulture i informisanja Vladan Vukosavljević izjavio je danas da je niko nije vršio pritisak na Dejana Savića da podnese ostavku na mesto upravnika Narodnog pozorišta i dodao da bi novi direktor trebalo da bude izabran za tri meseca.\n„Odluka Dejana Savića je razumna i pravedna. Povukao je pametan potez usmeren ka dobrobiti Narodnog pozorišta“, kazao je Vukosavljević je za televiziju Prva.\nOn je naveo da profesorka Fakulteta dramskih umetnosti Ivana Vujić bila predlog Ministarstva kulture za vršioca dužnosti upravnika Narodnog pozorišta, koja treba sada da raspiše konkurs sa novim Upravnim odborom Nacionalnog teatra za izbor direktora.\nPrema njegovim rečima, Vlada će promeniti ceo Upravni odbor pozorišta, a novi direktor trebalo bi da bude izabran za tri meseca.\nVukosavljević je kazao da će svako imati pravo da konkuriše za mesto direktora pozorišta, pa i Ivana Vujić koja ima „veliki ugled“ i koja je dobila poverenje da „upravlja kriznom situacijom“.\nOn je rekao i da ostavkom Savića nisu rešeni problemi Narodnog pozorišta koje ima 650 zaposlenih, ali je ukazao da „novca ima dovoljno, samo treba videti kako se njime rukovodi“.\nGovoreći o Saviću, Vukosavljević je kazao da je on najmanje šest godina na čelu Nacionalnog teatra i da je doprineo različitim uspesima drame i baleta.\n„Kriza koja je nastala, prosto je povukla stvari koje je trebalo rešavati ranije“, ocenio je on.\nVukosavljević je istakao da je sa Savićem razgovarao „pre medijskih natpisa“, ali nije želeo da iznese detalje tog sastanka jer je održan „u četiri oka“.\n„Ne daj bože da je neko na njega vršio pritisak“, dodao je Vukosavljević.\nVlada Srbije juče je na sednici razrešila dužnosti Savića na lični zahtev.\nGlumci Narodnog pozorišta od 18. oktobra tražili su ostavku Dejana Savića, zbog odluke da smeni direktora Drame Željka Hubača.\nPod sloganom „Nije umetnički ćutati“, deo ansambla održao je konferenciju za medije na kojoj je objasnio da je smenjivanje Hubača bilo „kap koja je prelila čašu“, jer se u radu Narodnog pozorišta u Beogradu problemi dugo gomilaju, a ne rešavaju.\nTada je zatražena ostavka Savića, koji je ansamblu odgovorio pismom u kojem tvrdi da „upravnik Narodnog ima pravo da sam bira saradnike“ i da „o bahatosti ne može biti reči“.\nPočetkom novembra, Savić je kazao da neće podneti ostavku i da će svoj mandat staviti na raspolaganje Vladi.\nZbog rijalitija biće pooštrene odredbe za televizije sa nacionalnim frekvencijama\nMinistar kulture i informisanja Vladan Vukosavljević izjavio je danas da očekuje da će nova Medijska strategija biti doneta do kraja godine i da će se na osnovu nje pripremiti izmene i dopune Zakona o medijima, kojim bi trebalo da se pooštre odredbe za emitovanje sadržaja na televizijama sa nacionalnim frekvencijama.\nVukosavljević je za televiziju Prva kazao da se to prvenstveno donosi na rijaliti programe.\n„Sačekaćemo novu Medijsku strategiju na osnovu koje ćemo predložiti odredjene izmene i dopune zakona o medijima gde ćemo i dalje tvrdo insistirati na činjenici, ne na zabrani i ukidanju medija, nego na tumačenju da se na telvizijskim programima koji imaju nacionalnu frekvenciju ne smeju nalaziti programi koji sadrže skaradne, pornografske i prostačke oblike verbalnog i telesnog izražavanja“, rekao je ministar.\nUpitan ko će ocenjivati šta je „pornografski i prostački“, Vukosavljević je odgovorio da želi da veruje da „narod i država dobro znaju gde je osetljiva granica prostakluka i pornografije“.\nOdgovarajući zašto nije reagovao na naslovnu stranu Ilustrovane politike „Psi su pušteni“, a jeste na naslovnicu Danasa na kojoj su dva funkcionera vladajuće stranke predstavljena u naručju Adolfa Hitlera i Jozefa Gebelsa, Vukosavljević je kazao da ministarstvo ne može biti „državni cirkus“ koji će svaki dan osudjivati pisanje medija.\n„U našim medijima postoji visok stepen kontaminacije, političke isključivosti i netrpljivosti, ne samo karikature, nego mnogi članci, uvodnici, komentari, naslovi, podnaslovi su na najnižim granicama dobrog ukusa, a vrlo često su ispod te granice“, kazao je on.\nRekao je i da je ministarstvo pre više od godinu dana reagovalo na naslovnicu NIN-a „Radni logor Srbija“, gde je prikazan ulaz u logor Aušvic.\n„Bilo kako poigravanje ili bilo koja druga stilska okolnost koja dovodi u direktan kontekst učesnike na političkoj sceni u Srbiji sa stavičnim pojmova nacizma je neprimerena i nedopustiva stvar“, kazao je Vukosavljević.\nUpitan da li to onda znači da je vodjenje hajki dozvoljeno, odgovorio je sa „Naravno da ne“, ali da je to posao nezavisnih regulatornih tela.\nVučić u pismu Siju Djinpingu povodom Honkonga: Podržavamo suverenitet, integritet i …\nMedjunarodni dan deteta u Somboru obeležila i deca migranti (VIDEO)\nŠumadijska regija i PSG osudili pritisak lokalne vlasti na portal Glas Šumadije i Jovanku Nikolić


Ambasada Rusije u BiH: Nemamo veze sa dojavama o bombama\nNovosti26.05.22 u 16:50\nAMBASADA Ruske Federacije u BiH kategorički je opovrgnula umiješanost Rusije u lažne dojave o bombama u javnim objektima u Sarajevu.\n– U vezi sa insinuacijama koje su se pojavile u pojedinim medijima o „ruskom tragu“ u telefonskim i internet porukama o miniranju javnih objekata u Sarajevu, želimo kategorički opovrgnuti umiješanost Rusije u ove gnusne radnje – saopšteno je iz Ambasade.\nIz ruske Ambasade su istakli da ovakve provokativne spinove smatraju namjernim pokušajima da se dodatno destabilizuje ionako napeta unutrašnja politička situacija u BiH.\nKontradiverzionim pregledima utvrđeno je da su bile lažne jučerašnje dojave o bombama u 115 škola u Kantonu Sarajevu, te zgradi opštine Centar Sarajevo, a u kojoj se nalaze Skupština i Vlada Kantona, kao i u zgradi Opštinskog suda.\nPrema pisanju pojedinih federalnih medija, prijeteći mejl o navodno postavljenim bombama je upućen sa ruskog internet domena.\n21:34 ∙ Vijesti ∙ 0\n19:12 ∙ Vijesti ∙ 0


U slučaju bankrota za jednu od pet banaka bi falilo para – Bankar.me\nTestiranje pet banaka je pokazalo da smo prilično osposobljeni da intervenišemo radi očuvanja finansijske stabilnosti bankarskog sistema. To znači da bi u kratkom roku bili isplaćeni garantovani depoziti u slučaju da neka od banaka ode u stečaj ili likvidaciju kazao je za Pobjedu izvršni direktor Fonda za zaštitu depozita Predrag Marković.\nTestiranjem su u novembru i decembru, nakon dogovora sa Udruženjem banaka, na dobrovoljnoj osnovi bile obuhvaćene Erste, NLB, Adiko, Atlas i Hipotekarna banka.\nU slučaju da dođe do stečaja banke Fond isplaćuje garantovani depozit do 50.000 eura po deponentu i banci.\nRezultati testiranja su pokazali da banke imaju dobre evidencije o deponentima, depozitima i obavezama i da se kod nastanka “zaštićenog slučaja mogu lako preuzeti kako bi se utvrdila visina garantovanog depozita. Takođe, banke imaju kapacitet da preuzmu funkciju ,,banke isplatioca i u kratkom roku započnu isplatu garantovanog depozita. Zaposleni u Fondu su osposobljeni da, koristeći softversko rješenje, brzo i efikasno obračunaju garantovani depozit objasnio je Marković.\nOn kaže da ne može da saopšti koliko su ukupni depoziti u ovih pet banaka, jer to nije u skladu sa principima zaštite podataka. Izvjesno je, međutim, da bi Fond sa novcem kojim sada raspolaže mogao da isplati garantovane depozite pojedinačno u četiri od pet testiranih banaka.\n“Za jednu od ovih banaka bila bi neophodna dodatna sredstva, koja bi obezbijedili na jedan od zakonom predviđenih načina naplatom vanredne premije, uzimanjem pozajmica iz budžeta Crne Gore, uzimanjem kredita od stranih banaka i finansijskih institucija, izdavanjem hartija od vrijednosti“, objašnjava Marković.\nNe očekujemo, kaže on, da u narednom periodu bude velikih problema kod banaka.\n“S obzirom na ocjenu Savjeta za finansijsku stabilnost od 19. decembra prošle godine da je ,,finansijski sistem stabilan, ne očekujemo da bi se moglo desiti da dođe do poremećaja u poslovanju banaka, koje bi prouzrokovalo nastanak zaštićenog slučaja“, ističe direktor Fonda.\nZahvaljujući se menadžmentu i zaposlenim u ovih pet banaka, Marković je kazao da su one imale dvojaku ulogu kao “banka u stečaju” kada dostavljaju podatke i kao “banka isplatilac” kada preuzimaju podatke od Fonda i “vrše isplatu” garantovanog depozita. Kompletan proces je, kaže on, tekao uz strogo poštovanje pravila zaštite podataka.\n“Nadamo se da ćemo u toku ove godine imati saglasnost da ovo testiranje izvršimo i kod ostalih banaka“, kaže direktor Fonda.\nZa izračunavanje visine garantovanog depozita Fond koristi softversko rješenje, kojim se, kako kaže, postiže velika efikasnost u isplati.\nMarković objašnjava proceduru kada neka banka ode u stečaj.\nPrilikom uvođenja stečaja, Centralna banka imenuje stečajnog upravnika, koji je u obavezi da Fondu dostavi podatke o: deponentima, njihovim depozitima i njihovim dospjelim obavezama prema banci u stečaju. Fond potom obrađuje softverski i utvrđuje iznos garantovanog depozita za svakog deponenta pojedinačno. Fond potom preko određene banke vrši isplatu. Podaci o visini garantovanog depozita za svakog deponenta dostupni su ,,banci isplatiocu preko direktne konekcije sa Fondom pojasnio je Marković.\nPOJMOVIFond za zaštitu depozita strane banke u Crnoj Gori stres testiranje banaka stres testovi crnogorskih banaka\nPrevious Adiko banka i Lovćen auto uvećali kapital\nSljedeći Nema osnova za oduzimanje licence CKB-u


Anketa: 100 dana do izbora većina Amerikanaca misli da SAD idu u pogrešnom pravcu\nBeta 27. jula 2020. 17:45\nTačno 100 dana do izbora u novembru, više Amerikanaca misli da Amerika ide u pogrešnom smeru, nego u bilo kom momentu u toku mandata predsednika Donalda Trampa, piše danas Glas Amerike.\nNova anketa agencije AP i Centra za istraživanje javnosti NORC pokazuje da način na koji se predsednik bori protiv koronavirusa podržava samo 32 odsto Amerikanaca. I odnos Trampa prema ekonomiji, njegov lični pečat u mandatu, ima smanjenu podršku poslednjih meseci.\nČak iako pokuša da se fokusira na trku protiv najverovatnijeg protivnika Džoa Bajdena, na različitim kulturnim temama i porukama o „redu i zakonu“, Trampove šanse za reizbor biće usko povezane za načinom borbe protiv pandemije i da liće glasači verovati da će se zemlja vratiti u normalu pod njegovim vođstvom.\nAnketa AP i NORC pokazuje da osam od 10 Amerikanaca smatra da zemlja ide u lošem pravcu, što je više nego kada je Tramp preuzeo funkciju. Anketa isto pokazuje da 38 odsto Amerikanaca misli da je nacionalna ekonomija u dobrom stanju, što je pad od januara pre pandemije, kada je to mislilo 67 odsto ispitanih.\nBajdenova kampanja će poslednjih meseci pre izbora bitifokusirana na Trampa, uverena da će bivši potpredsednik SAD moći da pobedi, akoizbori budu referendum o tome da li trenutni vrhovni komandant treba da ima još četiri godine fukcije.\nJoš jedan test za predsednika biće u avgustu i septembru, jer Tramp i njegova administracija pokušavaju da otvore škole, dok je javnost sumnjičava. Anketa pokazuje da se jedna trećina Amerikanaca protivi toj ideji,dok polovina smatra da treba doneti posebne mere i preporuke.


Novi Pazar ce odmjeriti snage sa Ruskim prvoligašem "Krila Sovjetov"\nNaslovnica NAJNOVIJE Sport Novi Pazar ce odmjeriti snage sa Ruskim prvoligašem “Krila Sovjetov”\nNovi Pazar ce odmjeriti snage sa Ruskim prvoligašem “Krila Sovjetov”\nNovi Pazar – Čelnici fudbalskog kluba Novi Pazar saopštili su da su zadovoljni zimskim prelaznim rokom i uslovima rada.\nPredsjednik Sead Numanović i potpredsjednik Sead Kecap ocijenili su na konferenciji za novinare da su ekipu u januaru pojačali kvalitetni fudbaleri. “Doveli smo devet dobrih igrača i sada ostaje da se svi kandidati za prvi tim, pod rukovodstvom novog trenera Dušana Kljajića, što bolje spreme za nastavak sezone”, rekao je Numanović.\nU Novi Pazar su tokom zimske pauze došli golmani Dragan Starčević i Petar Jokić, odbrambeni fudbaleri Nebojša Skopljak, Miloš Zivković i Borko Milenković, kao i vezni i ofanzivni vezni igrači Aladin Đakovac, Nebojša Stanojlović, Nenad Simić i Nenad Jovanović.\nSa druge strane, ekipu su napustili Bojan Djordjević, Ibrahim Arifović, Aldin Gurdijeljac, Jasmin Trtovac, Kemal Kuč, Dejan Radosavljević, Altin Grbović, Dino Caković i Goran Čokorilo.\nEkipa Novog Pazara, koja trenutno ima 26 fudbalera, u petak putuje u Antaliju gde će nastaviti pripreme za proljećni dio prvenstva, a menadžer kluba Emir Plojović priznao je da ne pamti kada je taj klub imao bolje uslove za rad.\n“Igrao sam fudbal 11 godina i nikad nismo imali ovakve uslove. U Antaliji ćemo raditi do 23. februara“, rekao je Plojović i najavio da će ‘plavi’ u Turskoj odigrati tri prijateljske utakmice.\n“Ruski prvoligaš Krila Sovjetov je predviđeni rival za 15. februar, a četiri dana kasnije igramo sa Kairatom iz Kazahstana. Još uvijek tražimio protivnika za 17. februar“, dodao je on.\nTakmičenje u Prvoj ligi Srbije se nastavlja 6. marta, kada osmoplasirani Novi Pazar dočekuje Zemun.


Dobrovoljno davanje krvi : strana 3 : Južne vesti\nPetodnevna ulična akcija davanja krvi u Vranju\n10:47, 26. 7. 2018.\nU Vranju će u periodu od 30. jula do 3. avgusta, lokalna centrala Crvenog krsta i Služba za transfuziju krvi Zdravstvenog centra organizovati tradicionalnu veliku uličnu akciju dobrovoljnog davanja krvi.\n10:35, 17. 7. 2018.\nJedna jedinica krvi može da spasi 3 života\n15:09, 14. 6. 2018.\nOnima koji su najredovniji u humanom gestu spasavanja života, odnosno dobrovoljnom davanju krvi, niški Crveni Krst odao je priznanje. Iz ove organizacije, na Svetski dan dobrovoljnih davalaca krvi, kažu da je svako od njih samo jednim davanjem mogao da spasi čak tri života.\nAkcija dobrovoljnog davanja krvi u Medicinskoj školi u Vranju\n10:11, 5. 6. 2018.\nSvi koji žele, danas do 15 sati u prostorijama vranjske Medicinske škole mogu dati krv u tradicionalnoj akciji koju zajednički organizuju Udruženje "Koce zauvek", niški i vranjski Zavod za transfuziju i Crveni krst.\nPolicajci u Bujanovcu daju krv\n09:58, 26. 2. 2018.\nSindikat srpske policije Regionalnog centra Vranje i Sindikalna grupa Bujanovca u saradnji sa Humanitarnim udruženjem “Koce zauvek” organizuju tradicionalnu akciju dobrovoljnog davanja krvi 5. marta u policijskoj stanici u Bujanovcu. Akcija će trajati od 10 do 15 sati.\nRukometaši niškog Železničara dobrovoljno dali krv\n13:53, 5. 2. 2018.\nRukometaši Železničara priključili su se akciji dobrovoljnog davanja krvi pod sloganom "Dajte krv - spasite život" koju je inicirala Superliga Srbije.\nNakon pola veka ukinuto dobrovoljno davanje krvi u prokupačkoj bolnici\n14:52, 23. 1. 2018.\nZbog reorganizacije u zdravstvu i usklađivanja sa zakonima EU, dobrovoljni davaoci krvi sa teritorije Topličkog okruga od nedavno ne mogu više da to učine u prostorijama Službe za transfuziju Opšte bolnice, već će to moći da učine samo u akcijama koje organizuje niški Zavod za transfuziju.\nZaposleni i migranti u Preševu zajedno daju krv\n13:26, 14. 12. 2017.\nPored radnika Centra za migrante i raznih nevladinih organizacija, u akciji dobrovoljnog davanja krvi simboličnog naziva "Krv nam je svima ista" učestvovali su i migranti koji su privremeno smešteni u Preševu. Do kraja današnje akcije očekuje se da bude prikupljeno oko 70 jedinica krvi.\nDobrovoljni davaoci krvi pozvani na akciju u NKC\n15:53, 13. 8. 2017.\nU okviru letnje kampanje dobrovoljnog davanja krvi „Tvojih 5 minuta, nečiji ceo život“, u ponedeljak 14. avgusta, Zavod za transfuziju prikupljaće krv u Niškom kulturnom centru u Ulici Stanoja Bunuševca na Paliluli, pa oni kojima je Transfuzija daleko, mogu ovu humanu stvar da obave u svom komšiluku.\nNajbrži davaoci krvi besplatno na koncert "Yu grupe"\n10:04, 31. 8. 2016.\nPrvih 5 dobrovoljnih davalaca, koji u niškom Zavodu za transfuziju krv daju u četvrtak 1. septembra, dobiće besplatnu ulaznicu za koncert “Yu grupe” zakazanom za dan kasnije u Banovini.\nBeograd poziva davaoce krvi, u Nišu zalihe stabilne\n14:18, 22. 8. 2016.\nIako je Institut za transfuziju krvi Srbije saopštio da su njihove rezerve krvi pri kraju, u niškom Zavodu kažu da su ovdašnje zalihe stabilne i da krvi ima za 5 do 6 dana.


Tag / Nivo mora / Vesti online\nRast nivoa okeana ubrzava se i do kraja veka mogao bi dosegnuti 65 centimetara, što se poklapa s procenom Ujedinjenih nacija. Ta pojava bi mogla ozbiljno da ugrozi gradove na obali, navodi se u...\nKraj ere snega i leda: Arktik više neće biti isti\nArktik koji postaje sve topliji i sve se brže menja je "nova normalnost" i nema naznaka da bi ovaj deo sveta ponovo mogao da bude stabilno smrznut kao nekada, saopštili su naučnici.\nNASA predviđa: Okeani i mora zbrisaće države i narode\nNajnoviji podaci pokazuju da je rast okeana za jedan metar u sledećih 100 do 200 godina nezaobilazan, što će dovesti do velikih klimatskih, ali i populacionih pomeranja - tvrdi Nasa.\n24sata.info 3 komentara\nNaučnici: Ekstremna klima preti i uzima maha\nStanovnici primorskih delova u celom svetu uskoro mogu da se suoče sa pretnjom potopa, upozoravaju naučnici. Poslednji podaci, dobijeni sa satelita, daju im pravo da govore da se u toku poslednjih...\nArktički okean gubi led 50% brže nego što se predviđalo\nMorski led na Arktiku (severni ledeni okean) nestaje daleko većom brzinom nego što se očekivalo, pokazali su podaci satelita za proučavanje debljine Zemljinog ledenog pokrivača.


Tekst koji se pojavio u prištinskim medijima, a u kojem se navodi kako su navodno uhapšeni pripadnici BIA u specijalnoj akciji kosovske policije, ispostavio se kao lažna vest . Kako saznajemo, hapšenje pripadnika BIA se nije dogodilo, a fotografija koju su prištinski mediji ...\nU prištinskim medijima se pojavio tekst u kojem se navodi kako su navodno uhapšeni pripadnici BIA u specijalnoj akciji kosovske policije. Pomenuti događaj se nije ni desio, a fotografija koju su prištinski mediji "ekskluzivno" objavili je iz 2018.\nPomenuti događaj se nije ni desio, a fotografija koju su prištinski mediji "ekskluzivno" objavili je iz 2018. godine i preuzeta je sa interneta. Ovo je još jedan dokaz plasiranja lažnih vesti i pokušaja da se srpska služba bezbednosti kompromituje i destabilizuje.\nU prištinskim medijima se pojavio tekst u kojem se navodi kako su navodno uhapšeni pripadnici BIA u specijalnoj akciji kosovske policije. "U akciji u prištinskom naselju Kalabrija uhapšeni su i pripadnici srpske tajne službe-BIA.\nBIA: Lažna vest u prištinskim medijima o hapšenju pripadnika BIA na Kosovu i Metohiji\nNijedan pripadnik BIA nije uhapšen na Kosovu i Metohiji, kažu za Tanjug u Bezbednosno-informativnoj agenciji, nakon što se na jednom prištinskom portalu pojavila vest da su saradnici BIA uhapšeni u akciji kosovske policije.\nHITNO, OGLASILA SE BIA: Raskrinkana lažna vest!\nU prištinskim medijima se pojavio tekst u kojem se navodi kako su uhapšeni pripadnici BIA u specijalnoj akciji kosovske policije Nijedan pripadnik BIA nije uhapšen na Kosovu i Metohiji, kažu za Tanjug u Bezbednosno-informativnoj agenciji, nakon što se na jednom prištinskom ...\nUz to, portal je objavio i fotografiju navodnog hapšenja. "U prištinskim medijima se pojavio tekst u kojem se navodi kako su uhapšeni pripadnici BIA u specijalnoj akciji kosovske policije. Pomenuti događaj se nije ni desio, a fotografija koju su prištinski mediji ‘ekskluzivno’ ...


Hocu.ba Besplatni online kursevi – Hocu.ba\nE-Academy nudi besplatne online kurseve za sve, već je preko 600 ljudi iz ex YU država (Srbija, Bosna i Hercegovina, Crna Gora, Hrvatska, Slovenija i Makedonija) završilo kurseve.\nE-Academy škola biznisa nudi besplatne kurseve na Eliademy platformi koju je osnovala CBTec kompanija iz Finske. Jednostavna za korišćenje, platforma daje mogućnost lakog učenja i holistički pregled svih dešavanja na jednoj stranici. Kalendar koji se može podijeliti i podsjetnici, pomažu da se da optimizuju svakodnevne aktivnosti. I mehanizam obavještenja će pomoći studentima da budu u toku sa svim važnim dogadjajima uključujući ispite i predavanja i pomoći će da više nikada ne propustite važan događaj.\nPoenta Eliademy-ja i E-Academy-ja da demokratizuju obrazovanje, dolazi od uvjerenja da obrazovanje treba da bude dostupno svima i svuda. Takođe nudimo i specijalističke kurseve na engleskom jeziku na Latitude Learning platformi.\nPored toga, E-Academy ima i svoju Moodle platformu na kojoj takođe nudi besplatne kurseve.\nNakon svakog uspješno završenog kursa dobićete certifikat u PDF formatu koji je digitalno potpisan od strane instruktora i koji možete odštampati. Ukoliko želite sertifikate koji su sa hologramom cijena je 30 eura.\nDetaljnije možete pročitati na www.e-akademija.cf i www.e-academy.cf.\n« Prijavite se za Global Talent program\nŠvedska: Studentima sa Balkana stipendije blizu 1.000 eura mjesečno »


Savez udruženja boraca Narodnooslobodilačkog rata Srbije - Wikipedia\nZnak SUBNOR-a Srbije\nOblasti delovanja Vojska\nPodručje uticaja Društveno-politička organizacija\nMetod delovanja Udruženje građana\nKrajnji cilj Očuvnje tekovina NOR-a i antifašizma, briga o ratnim veteranima iz NOR-a i o borcima iz svih oslobodilačkih ratova Republike Srbije.\nDatum osnivanja 9. maj 1948.\nPredsednik Dušan Čukić\nGeneralni sekretar Miloš Bogićević\nSedište Savski trg broj 9, Beograd\nVeb stranica www.subnor.org.rs\nSlogan Smrt fašizmu - sloboda narodu!\nSavez udruženja boraca Narodnooslobodilačkog rata Srbije (skraćeno: SUBNOR Srbije) je društveno-politička i antifašistička organizacija koja okuplja bivše borce i učesnike Narodnooslobodilačkog rata (NOR), od 1941. do 1945. godine, ratne vojne invalide, potomake učesnika i poštovaoce NOR-a. Takođe ova organizacija se bavi očuvanjem tekovina NOR-a, kao i materijalnim obezbeđenjem bivših učesnika, posebno invalida, kao i njihovih porodica.\nOsnovan je 1948. godine i u periodu do 2006. godine organizacija je delovala u okviru Saveza udruženja boraca Narodnooslobodilačkog rata Jugoslavije (Srbije i Crne Gore), Samostalna je od 2006. godine nakon proglašenja nezavisnosti Crne Gore. U periodu do 1990. godine, tokom postojanja Socijalističke Republike Srbije, SUBNOR je bio jedna od nekoliko postojećih društveno-politička organizacija u Socijalističkoj Federativnoj Republici Jugoslaviji.\nSavez udruženja boraca Narodnooslobodilačkog rata Srbije obeležava značajne datume i ima članove aktivna vojna lica, ratne veterane i njihove potomke iz oslobdilačkih Balkanski ratova, Prvog svetskog rata, Drugog svetskog rata, Građanskog rata u SFRJ od 1991 do 1992 godine. pripadnika Jugoslovenske narodne armije (JNA) i NATO bombardovanja Savezne Republike Jugoslavije 1999. godine.\nSavez udruženja boraca Narodnooslobodilačkog rata Srbije danas broji oko 130.000 aktivnih članova udruženja , SUBNOR Srbije je nestranačka organizacija koja ima članove iz svih političkih partija u Republici Srbiji koji priznaju antifašistička zalaganja SUBNOR-a Srbije.\nSUBNOR Srbije je punopravni međunarodni član Svetske federacije bivših boraca (RMAS), Međunarodne organizacije pokreta otpora (R1V) i sarađuje sa organizacijama ratnih veterana u četrdesetak zemalja. Svake godine SUBNOR Srbije održava svečane akademije, posebno u većim gradovima, uz učešće boraca i građana, prijatelja i simpatizera NOB–a. Ošto se protivi rehabilitaciji Dragoljuba Mihailovića i drugih kvislinga iz Drugog svetskog rata koji su osuđeni za saradnju sa okupacionim vlastima u Srbiji i Jugoslaviji, protivi se svakoj vrsti revizije istorije NOR-a i revizije lika i dela Josipa Broza Tita kao i samoupravnog socijalizma u Socijalističkoj Federativnoj Republici Jugoslaviji.\n↑ www.subnor.org.rs Broj članova SUBNOR-a Srbije.\nzvanični sajt Saveza udruženja boraca narodnooslobodilačkog rata Srbije\nIzvod iz registra Udruženja građana nakome se nalazi Udruženje građana „SUBNOR Srbije“\nNisu samo četnici spasavali pilote („Politika“, 15. novembar 2010)\nDobavljeno iz "https://sh.wikipedia.org/w/index.php?title=Savez_udruženja_boraca_Narodnooslobodilačkog_rata_Srbije&oldid=40935485"\nOva stranica je zadnji put izmijenjena 04:34, 30 decembar 2019.


Haradinaj se obratio Ustavnom sudu: Traži odgovor o nadležnostima vlade nakon ostavke premijera - Gorapress.net\n31.07.2019. u 09:35\nHaradinaj se obratio Ustavnom sudu: Traži odgovor o nadležnostima vlade nakon ostavke premijera\nKosovski premijer, Ramuš Haradinaj, predao je danas kosovskom Ustavnom sudu zahtev za „interpretaciju čina njegove ostavke na mesto premijera“ kojim traži odgovor o nadležnosti i funkcionalnosti vlade nakon ostavke predsednika vlade.\nHaradinaj je još u petak naložio Pravnoj kancelariji svog kabineta da pripremi pitanje Ustavnom sudu što je bio njegov odgovor na brojne kritike kosovske javnosti i političkih partija zbog toga što Haradinaj pokušava da upravlja vladom kao da do njegove ostavke nije ni došlo.\nČin obraćanja Ustavnom sudu sam Haradinaj opisuje kao „dokaz institucionalne odgovornosti“, koji će istovremeno osigurati da funkcionalnost institucija do izbora nove vlade.\n„Nadam se da će zbog hitnosti odluku doneti što pre. Ma kakva bila njihova odluka, poštovaću je“, poručio je Haradinaj putem objeve na Fejsbuku.\nMeđutim, nije jasno da li će kosovski Ustavni sud prihvatiti da odgovori na upit vlade, budući da pitanje koje im je upućeno ne spada u opus pitanja koje vlada može uputiti Ustavnom sudu. Prema kosovskom Ustavu, vlada sudu može poslati upit iz sledećih oblasti:\nsukob ustavnih nadležnosti između Skupštine Kosova, kosovskog predsednika i vlade Kosova;\nsaglasnosti predloženog referenduma sa Ustavom;\nsaglasnosti objavljivanja vanrednog stanja i mera preduzetih tokom istog sa Ustavom;\nsaglasnost predloženih ustavnih amandmana sa obaveznim međunarodnim sporazumima, ratifikovanih Ustavom i razmatranje ustavnosti procedure sprovođenja;\nako je Ustav prekršen tokom izbora skupštine\nIstovremeno, Haradinaj je pozvao kosovskog predsednika i parlamentarne partije da preduzmu potrebne akcije kako bi došlo do raspisivanja izbora.\nIzbori se ne mogu raspisati dok poslanici vladajuće koalicije ne predaju mandate predsedniku ili 81 poslanik kosovske skupštine ne glasa za raspuštanje skupštine.\nOvo je prvi put od jednostranog proglašenja nezavisnosti da se Kosovo suočava sa situacijom da premijer podnese ostavku. Kako Zakon o vladi i dalje nije usvojen, te nije definisano kako postupati u slučaju ostavke premijera, u Prištini trenutno vlada nerazjašnjena situacija.\nU većini zemalja, Zakonom o vladi, uređeno je da nakon ostavke predsednika vlade, izglasavanja nepoverenja vladi ili isteka mandata vlade, kabinet može nastaviti da funkcioniše ali sa vrlo ograničenim nadležnostima.\nNa primer, srpskim Zakonom o vladi, vlada kojoj je prestao mandat (a isti član zakona važi i za vladu koja je podnela ostavku) može vršiti samo tekuće poslove i ne može predlagati Narodnoj skupštini zakone i druge opšte akte niti donositi propise, izuzev ako je njihovo donošenje vezano za zakonski rok ili to nalažu potrebe države, interesi odbrane ili prirodna, privredna ili tehnička nesreća. Takođe, takva vlada ne može postavljati državne službenike na položaj u organima državne uprave.


Sve što dugo traje zaista i vredi - Užicka Republika Press\nBoravak kralja Aleksandra Obrenovića na Preobreženje 1893. na Zlatiboru, dugoročno je preobrazilo izgled i identitet ove planine. 125 godina kasnije ovdašnji turistički radnici ponosni su na rekorde koje beleže. Trenutno su vodeći planinski centar u Srbiji, a po broju noćenja korak su iza Beograda. Novi objekti podižu lestvicu standarda smeštajnih i vanpansionskih usluga. Investitori očekuju da će na taj način privući inostrane goste, ne krijući da bi kako domaćim svakako gostima sa različitih krajeva sveta, Zlatibor bio znatno bliži autoputem i od piste aerodroma Ponikve.\nZahvalni smo svim precima koji su doprineli da Zlatibor živi, razvija se i dostigne današnje rezultate, istakao je Milan Stamatović, predsednik opštine Čajetina, dodajući da je veliki broj uglednih Zlatiboraca ostavilo dubok trag i čvrste temelje na putu razvoja Zlatibora i čitavog okruga.\nOn je podsetio da se začeci turizma vezuju za dolazak vladara različitih dinastija, uglednih trgovaca i advokata koji su odmarali na Zlatiboru. Meštani su od davnina prepoznali pravac razvoja, odajući im počast i koristeći iskustva i preporuke. Danas se više nego ikada ravnomerno razvija centar Zlatibora, ali i sela tako da je očigledna sinergija i poljoprivrede, stočarstva i turizma. Zdravstveni, sportski i seoski turizam su okosnica ovog kraja, rekao je Stamatović, verujući da će do jubilej 130 godina Zlatibor dostići milion posetilaca godišnje i ostvariti 10 miliona noćenja.\nVladimir Živanović, direktor Turističke organizacije Zlatibor, je na svečanoj akademiji povodom 125 godina organizovanog turizma na Zlatiboru rekao das u samo ratna dešavanja zaustavljala radove na trasiranom turističkom putu. Siguran je u nezaustavljiv uspon koji je očigledan poslednjih decenija kada se Zlatibor planski razvija, uz širenje infrastrukture i pratećih sadržaja dostiže rekordnu posećenost. Stiglo se do cifre od 270 hiljada posetilaca koji godišnje ostvare milion i 300 noćenja godišnje. Otvaranje objekata poput Tornika sa pet zvezdica i pokretanje Zlatiborske gondole daće novu snagu meštanima i investitorima koji ovde ulažu, veruje Živanović.\nMarija Labović, direktorka Turističke organizacije Srbije značajne godine organizovanog turizma na Zlatiboru smatra važnim jubilejom za čitavu Srbiju. Ističući da se u prvih šest meseci beleži za 13% veći broj noćenja u odnosu na prethodnu 2017. Koja je bila rekordna godina, kasno joj je zašto sve više investitora ulaže u Zlatibor, al ii druge turističke centre. Uspeh u privlačenju investitora i domaćih i stranih gostiju na Zlatibor, ona vidi i u timskom radu Turističke organizacije Zlatibor, Turističke regije Zapadna Srbija i Regionalne razvojne agencije Zlatibor i podršci koju dobijaju od nadležnog ministarstva.\nNa svečanoj akademiji dodeljene su zahvalnice za doprinos razvoju Zlatibora koje su pripale LJubiši R. Đeniću (1914-1992.), koji je između dva svetska rata obavljao dužnost sekretara Društva za unapređenje turizma “Zlatibor”, napisao monografiju najlepšoj srpskoj planini, a najveće priznanje mu je što Narodna biblioteka u Čajetini nosi njegovo ime. Zahvalnicu je primio njegov sin Radivoje Đenić.\nU ime doktora Đorđa Glišića (1928) koji se od osnivanja 1969, pa do maja 1980. godine u vreme najintenzivnije izgradnje i formiranja stručnog tima nalazio na čelu današnje Specijalne bolnice “Čigota” zahvalnicu je primio njegov saradnik Miloš Dumanović.\nOpština Čajetina i Turistička organizacija Zlatibor zahvalni su i ugostitelju Pantu Mijailoviću (1928-1972.) koji je značajno uticao na izgradnji hotela Palisad, verujući u održivost i profit ovog objekta. Tokom radne karijere Mijailović je dobio brojna priznanja, među kojima je i zlatan sat sa posvetom Josipa Broza koji je u Palisadu boravio u maju 1972. godine. Zahvalnicu je primila njegova unuka Marija Vilotijević.\nPovodom pola veka postojanja Udruženja hotelijera i restoratera Srbije – HORES dodeljene su plakete zaslužnima za razvoj hotelske industrije, TO „Zlatibor“-u i Miroljubu Aleksiću, vlasniku Grand Hotel Tornik. Plakete je uručio predsednik Skupštine HORES-a Tomislav Momirović.\nU okviru obeležavanja jubileja otvorena je i izložba starih fotografija pod nazivom „Svetlopisom kroz prvu srpsku vazdušnu banju“ autorke Snežane Đenić.


Pritisak i manjak opcija pred Derbi dela Mole – Navijaci Srbija\nSparta stiže mušteriji u goste, Plzenj se vraća na pobednički kolosek\nArsenal je živ: Emeriju malo 2:0 i igrač više da dokrajči bivši klub (VIDEO)\nHome > Fudbal > Pritisak i manjak opcija pred Derbi dela Mole\nPirlo ne može da računa na Mekenija, Artura, Dibalu, Bonućija…\nItalijanski mediji svojim tekstovima uveliko podgrejavaju priču od potencijalnom odlasku Andree Pirla. Gazeta je juče pisala o rastanku sa legendarnim Italijanom ukoliko Juventus ne bude bio na igračkom i rezultatskom nivou u mečevima sa Torinom, odnosno Napolijem, a problem sa igračkim kadrom samo će odmoći mladom treneru.\nNaime, za sutrašnji Derbi dela Mole sa Bikovima Pirlo za početak neće moći da računa na Vestona Mekkenija, Artura Mela kao i Paula Dibalu, nakon što je pomenuti trio prekršio korona protokol koji je na snazi u Italiji.\n(7,50) San Hoze Bolivar (4,50) Rojal Pari (1,38)\nNa spisku za torinski derbi nema ni Meriha Demirala, niti Leonarda Bonućija, pa će osvajač Svetskog prvenstva iz 2006. godine morati ozbiljno da mozda prilikom sklapanja kockica u sredini terena, ali i u defanzivnoj liniji. Nagovestio je Pirlo na konferenciji da neće biti iznenađenje ukoliko se Federiko Bernardeski pojavi na poziciji ful-beka, niti ako Danilo zaigra u veznom redu.\nSa suspenodovanim Đanluiđijem Bufonom, Pirlo je bio prinuđen da pozove Vojćeha Šensnog iako je poljski čuvar mreže verovao da je tokom reprezentativne pause bio u kontaktu sa osobom zaraženom Kovidom-19.\nPritisak koji je nametnut Pirlu mogao bi da bude mač sa dve oštrice – sa jedne strane teret na leđima, sa druge stimulišući faktor. Odliv fudbalera i manjak opcija mogu samo da rasplamsaju nade Torina da bi mogao da šokira Juve i savlada ga prvi put posle šest godina.\nSPORT-EXPRESS: Od Ronaldove kapitenske trake 63.700 evra za lečenje dečaka iz Srbije\nPartizan je morao sve kao u prvom poluvremenu\nAlimpijevićeva Bursa bolja od Fenera Igora Kokoškova


Dodik odobrio put BiH u NATO | Restart Magazin\n20/11/2019 Urednik\tANP, BiH, Milorad Dodik, Nato, Predsednistvo BiH\nTročlano Predsedništvo BiH saopštilo je juče da je predložilo ekonomistu Zorana Tegeltiju iz Saveza nezavisnih socijaldemokrata (SNSD) za predsednika Saveta ministara, nakon što su se srpski, hrvatski i bošnjački članovi Predsedništva dogovorilo oko daljeg puta ka NATO integracijama.\nTegletiju je pre godinu dana predložio srpski član Predsedništva BiH Milorad Dodik, ali su druga dva člana Predsedništva BiH, Željko Komšić i Šefik Džaferović, uslovljavali imenovanje predsedavajućeg Saveta ministara iz SNSD-a usvajanjem Godišnjeg nacionalnog programa (ANP), odnosno daljim NATO integracijama BiH.\nJučerašnji dogovor je postignut na vanrednoj sednici na kojoj su se članovi Predsedništva dogovorili oko promenjene procedure, ovlastivši stalnu misiju BiH u NATO da pošalje dokument Program reformi umesto Predsedništva, navodi se u saopštenju.\nPrethodno su članovi Predsedništva BiH održali sastanak sa ambasadorima zemalja članica Kvinte – SAD, Velike Britanije, Francuske, Italije, Nemačke i sa šefom Delegacije EU u BiH.\nProgram reformi će biti poslat u NATO sedište u Briselu, dan nakon što donji dom parlamenta potvrdi imenovanje Tegeltije, bivšeg ministra finansija u RS, za premijera, prenosi Rojters.\nNakon jučerašnjeg dogovora BiH bi, godinu dana posle izbora, trebalo da dobije novu izvršnu vlast, koju će činiti SNSD, SDA i HDZ BiH.\nPrema izvorima Bete iz Predsedništva BiH, usvojeni dokument znači dalju NATO integraciju BiH, jer se u Programu reformi jedan dio odnosi na reformu odbrane i sadržan je u Godišnjem nacionalnom programu (ANP), koji je potreban za aktivaciju Akcionog plana za članstvo u NATO (MAP).\nPredsednik Srpske demokratske stranke (SDS) Mirko Šarović juče je kazao da je Dodik „kapitulirao”, da je „izdao interese RS”, i da je dobio mandatara za Savet ministara BiH, ali je izdao interese RS.\nOn je ocenio da sada postoji potpuno „nova situacija”, dodavši da je „strašno” da onaj koji je to poslednjih mjeseci najviše odbijao, sada pristane na NATO integracije BiH.\nPredsedavajući Predsedništva BiH Željko Komšić potvrdio je juče da je postignut dogovor o imenovanju mandatara iz SNSD-a, ali i o Godišnjem nacionalnom programu (ANP), te da će taj dokument pod nazivom Program reformi biti dostavljen u sedište NATO-a u Briselu.\nBošnjački član Predsedništva Šefik Džaferović izjavio je da je doneta odluka o slanju dokumenta u sedište NATO u Briselu, koji podržavaju svetske sile, kao i NATO savez.\n„Ovde nema pobednika ili pobeđenog od bilo kog političara ili politike. Pobednici su BiH, svi delovi BiH i svi narodi i svi građani BiH”, kazao je Džaferović novinarima u Sarajevu.\nMilorad Dodik je sinoć izjavio da nikakav dokument koji prejudicira članstvo u NATO nije usvojen na sednici Predsjedništva BiH, već Program reformi BiH.\n„Otvoreno se u tom dokumentu kaže da je taj dokument set reformi i da one ne prejudiciraju članstvo i za svaku vrstu kretanje prema članstvu u NATO potrebna je nova odluka Predsedništva BiH i Parlamentarne skupštine i da će se odluke donositi u skladu sa stavovima svih organa vlasti”, rekao je Dodik za banjalučku Alternativnu televiziju.\nOn je posle sednice Predsedništva BiH iz Sarajeva otputovao za Beograd, gde se sastao sa predsednikom Srbije.\n← Žoze Murinjo je novi menadžer Totenhema!\nDžonson vs Korbin →\nVelika Britanija neće napustiti građane Hongkonga


Notices Archive - Страница 179 од 220 - Agro TV\nŠabac podržava organsku proizvodnju\nOdeljenje za poljoprivredu u Gradskoj upravi grada Šapca organizovalo je stručno predavanje ’Uvod u organsku proizvodnju-Uslovi za sertifikovanje organskih proizvoda’ u Centru za stručno usavršavanje.\n28/08/2017 u Vesti\nDržavljani Evropske unije neće moći da kupuju poljoprivredno zemljište u zoni od 10 kilometara od državne granice, precizirano je amandmanom na izmene Zakona o poljoprivrednom zemljištu koji je usvojio Odbor Skupštine Srbije za poljoprivredu.\nNepovoljni vremenski uslovi uticali na cenu šumskih plodova u BiH\n’Mlijekoprodukt’ smanjio zalihe i snažno povećao izvoz poslednjih meseci\nNajveći proizvođač mleka u BiH, ’Mlijekoprodukt’ iz Kozarske Dubice, smanjio je zalihe mleka i mlečnih proizvoda i u poslednjih nekoliko meseci izvezao četiri do pet miliona litara mleka.\nZvanično osnovan pogon ’Naš Med’ u Rači\nPogon za prikupljanje i plasman meda ’Naš Med’ u Rači zvanično je registrovan u APR-u. Uskoro se očekuje podnošenje zahteva za izdavanje građevinske dozvole i gradnja pogona, potvrđeno je eKapiji iz Saveza pčelarskih organizacija Srbije (SPOS) koji je inicijator ovog projeka.\nSuša napravila štetu od 600 miliona evra kod ratarskih kultura\nPrema prvim procenama, šteta od suše u ratarskim kulturama biće oko 600 miliona evra, kaže direktor ’Žita Srbije’ Vukosav Savković i dodaje da je neophodno ulagati u sisteme za navodnjavanje.\nFrancuzi će i ove godine proizvesti manje vina\nOčekuje se da će ove godine proizvodnja vina u Francuskoj pasti za 18 odsto zbog ledenog talasa koji je ovog proleća pogodio oblasti s vinogradima.\nI pored manjeg prinosa, očekuje se vrhunski kvalitet grožđa\nKvalitet grožđa na plantažama ’Topličkih vingorada’ kraj Prokuplja biće ove godine izuzetno dobar, ocenili su stručnjaci za vinogradarstvo.\nHrvatima fale sezonski radnici u poljoprivredi\nPotražnja za sezonskim radnicima leti, osim u turizmu, velika je i u poljoprivredi, naročito na istoku Hrvatske, gde veliki deo stanovništva živi ’od zemlje’.\n27/08/2017 u Vesti\nSadašnje procene stručnjaka kažu da će, zbog suše, ovogodišnji prinosi kukuruza u Srbiji biti manji za oko 40 odsto u odnosu na 2016. Međutim, u Despotovu, selu bačkopalanačke opštine, jedan poljoprivrednik napravio je saradnju sa domaćim pronalazačima i to mu se, očigledno isplatilo. Kukuruz na njegovoj njivi dobro je rodio.


Prodaja letnjih guma u Srbiji manja za 24,2 odsto, a zimskih za 13 procenata. Trend pada i u regionu - GARAŽA\nGledajući po veličinama, može se reći da je prodaja dve najvažnije dimenzije na srpskom tržištu (15 -16 inča) opala za 19 odsto, to jest za 26,9 odsto, dok su ostale dimenzije, između 13 i 21 inča, izgubile najmanje 10 odsto.\nTržište all-season guma opalo je za 5 odsto u 2020. godini, odnosno 4,4 odsto u putničkom programu i 0,7 odsto kod SUV guma. Analizirajući podelu prema dimenzijama, ne može se prepoznati jasan trend, ali ako se posmatraju samo tri najvažnija opsega veličina, prodaja od 14 inča porasla je za 13,4 odsto, dok se od 15 i 16 inča smanjila za 8,4 odnosno, 8,3 odsto.\n„Godina 2020. bila je posebna u svim aspektima, jer je pandemija svetu donela dodatnu neizvesnost. Dobro smo se prilagodili, iako je činjenica da je na rezultate uticalo to što su vrhunci zdravstvene krize bili u neposrednoj blizini dva glavna vrha prodaje za industriju guma. Pad je inače bio očigledan ne samo na lokalnom, već i na regionalnom i evropskom nivou. Sve u svemu, mogli smo da vidimo i to kako su vremenski uslovi i lokalni zakoni igrali važnu ulogu kada je u pitanju odnos vozača prema zameni guma, ali takođe je značajno istaći da su ljudi danas mnogo svesniji činjenice da su te četiri okrugle stvari jednio što povezuje njihova vozila sa putem i znatno utiču na bezbednost. Gume za sve sezone sve više postaju rešenje za određene tipove vozača i uslova u kojima voze, dok većina samosvesnih vozača, koji svake godine pređu značajnu količinu kilometara, shvataju važnost posedovanja guma koje su stvorene bilo za letnje ili zimske uslove“, istakao je Vilmos Tokaji, šef prodaje kompanije Continental za jugoistočnu Evropu (SEE).\n2020 2021 continetal guma prdaja tržište\ncarVertical istraživanje – Prevare oko kilometraže mogu ilegalno da smanje vrednost automobila za 25 posto\nPrevious post:carVertical istraživanje – Prevare oko kilometraže mogu ilegalno da smanje vrednost automobila za 25 posto\nNext post:2021. godina – godina jubileja u kompaniji Daimler Trucks and Buses


Kompletno vođenje poslovnih knjiga Vranje | NIKOLAJEVIĆ\nSobinska 16 , 17500, Vranje\nKnjigovodstvena agencija "Nikolajević M" se nalazi u Vranju i ima tradiciju poslovanja dužu od 10 godina. Bavimo se vođenjem poslovnih knjiga za preduzetnike i preduzeća. Vršimo obračune plata i pdv-a, radimo prijave i odjave radnog odnosa, završne finansijske račune, sve sem likvidacija. Kvalitet usluge i pouzdanost su nam na prvom mestu. Kompletno vođenje poslovnih knjiga radimo na teritoriji grada Vranja i okoline


Savremene vežbaonice i laboratorije u Savremenoj\nSavremene vežbaonice i laboratorije\nProstor za razvoj kognitivnih i fizičkih sposobnosti\nLaboratorije i vežbaonice Savremene osnovne škole predstavljaju savremeno opremljene prostore u kojima mlađi osnovci istražuju, eksperimentišu i stvaraju, ali i vode računa o kulturi zdravlja i pravilnog razvijanja svog tela.\nReč je o posebno dizajniranim prostorijama koje služe za izvođenje redovne nastave i vannastavnih aktivnosti. U zavisnosti od časa ili sekcije, mlađi osnovci u laboratorijama i vežbaonicama na manje formalan način proširuju znanja, proveravaju naučeno kroz različite eksperimente ili primenjuju znanja koja su stekli da naprave različite stvari.\nLEGO STEAM laboratorije za mlade naučnike i stvaraoce\nLaboratorije Savremene organizovane su po uzoru na vodeće obrazovne institucije u svetu i zamišljene su kao mini istraživački centri u kojima učenici, uz vođenje i pažnju učitelja, razvijaju svoju kreativnost i maštu kroz igru i eksperimente.\nSTEAM Lab predstavlja jedinstvenu radionicu, istraživački centar i laboratoriju u kojoj mlađi osnovci Savremene od svojih najranijih školskih dana stiču kompetencije 21. veka, igraju se, zabavljaju i uče.\nSTEAM Lab postavlja učenika u centar obrazovnog procesa tako što podstiče samoinicijativu kod dece, ohrabrujući ih da do znanja stižu kroz sopstvena istraživanja, realizujući zadatke koje su sami izabrali. Samim tim, deca bivaju zadovoljnija i školu percipiraju kao zabavno i korisno, a ne opterećujuće iskustvo. Učenici na taj način postaju mladi naučnici, istraživači, preduzimljivi i aktivni učesnici nastavnog procesa.\nSTEAM Lab je opremljen najsavremenijim tehnologijama poput laptopova, iPada, VR uređaja, 3D štampača, robota i interaktivnih tabli i podova, a posebnu prednost ovog sistema čine LEGO STEAM setovi za nastavu pomoću kojih učenici stiču znanja iz ključnih disciplina nauke (Science), tehnologije (Technology), inženjerstva (Engineering), umetnosti (Arts) i matematike (Maths). Koristeći LEGO setove, mlađi osnovci imaju priliku da nauče kako funkcionišu zupčanici, poluge, točkovi, osovine i mnogi drugi elementi i na taj način zakorače u svet nauke i inženjerstva.\nSavremeno opremljene prostorije za fiskulturu i zdrav razvoj dece\nNa zdrav život učenika Savremene obraća se posebna pažnja. Časovi fizičkog vaspitanja se tretiraju potpuno jednako kao i predavanja jezika i matematike, jer je razvoj tela kod dece podjednako bitan kao i razvoj njihovih kognitivnih sposobnosti.\nSavremena osnovna škola, osim uređenog prostora za učenje i druženje, obezbeđuje za sve svoje učenike i fitnes salu, opremljenu najnovijim spravama za vežbanje, u kojoj se održavaju časovi fizičkog kada vremenski uslovi ne dozvoljavaju da se nastava održava napolju. Učenici fiskulturnu salu mogu da koriste i za popodnevnu rekreaciju, treniranje i jačanje svog organizma.


Pokazao veliko interesovanje za infrastrukturne projekte: Ambasador Katara posjetio NSBiH – Sport Centar Pokazao veliko interesovanje za infrastrukturne projekte: Ambasador Katara posjetio NSBiH – Sport Centar\nAmbasador Katara u Bosni i Hercegovini Sultan bin Ali Al-Khater danas je došao u posjetu Nogometnom savezu BiH.\nNjegovu ekselenciju u “Kući fudbala” u Sarajevu dočekao je predsjednik NSBiH Vico Zeljković sa saradnicima, navodi se na zvaničnoj stranici Saveza.\nNa sastanku akcenat je stavljen na uspostavljanju međusobne saradnje u narednom periodu, kao i odigravanja prijateljskih utakmica naše reprezentacije sa reprezentacijom Katara. Svjetsko prvenstvo u fudbalu 2022. godine će biti održano upravo u ovoj zemlji, a reprezentacija Bosne i Hercegovine će nastojati da kroz kvalifikacije ostvari svoj drugi plasman na Mundijal.\nPredsjednik Zeljković je ambasadoru Katara prezentovao stategiju razvoja NSBiH za period 2021.-2025. godina, kao i projekte Saveza u narednom periodu. Sultan bin Ali Al-Khater je pokazao veliko interesovanje za infrastrukturne projekte NSBiH u narednom periodu uz iskazano zadovoljstvo prezentiranim planovima koji su garancija za budućnost fudbala u BiH.\nAmbasador Al-Khater je također poželio sreću našoj reprezentaciji u narednim utakmicama kvalifikacijama za Svjetsko prvenstvo u Kataru 2022. godine uz želju da se naša reprezentacija plasira na najveću svjetsku smotru fudbala.\nnogometni savez bihsultan bin ali al-khatervico zeljkovic\nOdsutni predstavnici četiri kluba: NSBiH održao sastanak sa fudbalskim premijerligašima\nNova sezona PLBiH uz povratak navijača na tribine, najrigoroznije mjere u Sarajevu\nDžemidžić: Publika se vraća na sve stadione u Premijer ligi BiH, od prvog kola nove sezone\nAutor: Anadolija, jul 6, 2021


Zagađujuće materije sa farmi sve ozbiljniji problem po životnu sredinu\nVesti » Zagađujuće materije sa farmi sve ozbiljniji problem po životnu sredinu\nU prostorijama Privredne komore Srbije 9. februara održana je konferencija u okviru projekta „Implementacija IPPC/IE direktive u postrojenjima za intenzivan uzgoj živine i svinja“.\nOsnovni cilj projekta je podrška nadležnim organima Republike Srbije i operaterima u usvajanju održivog pristupa za implementaciju IPPC/IE direktive u postrojenjima za intenzivan uzgoj živine i svinja.\nDosadašnje iskustvo zemalja iz regiona pokazalo je da je od brojnih propisa iz oblasti zaštite životne sredine za privredne subjekte jedan od najsloženijih i investiciono najzahtevnijih uspostavljanje i primena sistema integrisane zaštite od industrijskog zagađenja, kroz sprovođenje IPPC/IE direktive (Integrated pollution prevention and control directive) i pratećih podzakonskih akata (uredbi, pravilnika, uputstava i drugo).\nKonferencija je održana uz prisustvo predstavnika Ministarstva poljoprivrede i zaštite životne sredine, ambasade Švedske i Tehničko-metalurškog fakulteta, brojnih eksperata, kao i više od 200 učesnika iz poljoprivredno-prehrambenog sektora.\nU radnom delu konferencije predstavljeni su priručnici koji u okviru projekta treba da pruže pomoć sektoru intenzivnog uzgoja živine i svinja u Srbiji u pribavljanju integrisanih dozvola i povećanju energetske efikasnosti.\nNa konferenciji je istaknuto da je do sada u okviru projekta realizovano preko 50 poseta farmama sa stranim i domaćim ekspertima i održano preko 45 sastanaka sa opštinama uključenim u aktivnosti projekta. Angažovano je 13 stranih eksperata iz Irske, Austrije, Hrvatske i Italije, kao i 21 domaći ekspert. U izradu zahteva direktno je uključeno 11 farmi, dok su posredno uključene još 23 farme koje su u sastavu izabranih kompanija.\nViše o konferenciji možete pročitati na sajtu PKS-a.\nanimalni otpad emisija farma otpadne vode Privredna komora Srbije vesti zagađenje životna sredina


POČELA OBUKA ZA UPRAVNIKE ZGRADA - Užice Oglasna Tabla\nPOČELA OBUKA ZA UPRAVNIKE ZGRADA\nмај 26, 2017 0244\nObuka za profesionalne upravnike zgrada počela je danas u Beogradu u Privrednoj komori Srbije, a prve licence biće dodeljene krajem juna.\nObuka od 50 školskih časova – šest dana po sedam časova, a jednom osam, trajaće do 9. juna, a narednih nedelja biće organizovane obuke i u drugim gradovima u Srbiji, gde su sedišta regionalnih privrednih komora.\nPomoćnik ministra građevine, saobraćaja i infrastrukture Jovanka Atanacković rekla je da će profesionalni upravnici biti „ambasadori kulturnog stanovanja“, jer će organizovati kol centar kako bi stanari mogli da prijave sve što im smeta u zgradi.\n„Cene profesionalnih upravnika će se određivati ugovorom, a praksa će pokazati koliko će to biti, sada možemo samo na osnovu preteča ovog zanimanja reći da je to otprilike od 200 do 350 dinara po stanu“, navela je Atanacković.\nOna je rekla da je PKS nadležna da organizuje sudove časti za utvrđivanje povreda profesionalnih standarda i normativa (profesionalne odgovornosti), kao i za izricanje mera za te povrede.\n„Profesionalni upravnici će morati da budu tako organizovani da ili budu zaposleni kod organizatora tog posla, ili će sami osnivati privredno društvo“, objasnila je Atanacković.\nDirektor Sektora za edukaciju PKS Mirjana Kovačević rekla je da će kroz obuku više od 100 prijavljenih polaznika steći pravna znanja, upoznati karakteristike stambenih zgrada, administrativne i finansijske aspekte upravljanja, veštinu komunikacije.\n„Izbor pružalaca te usluge će vršiti skupština stanara stambene zgrade, a on je taj koji će, kada nastane neki problem zvati nadležne koji će to rešiti“, objasnila je Kovačević. Dodala je da će PKS tokom cele godine organizovati i polaganje ispita radi izdavanja licence u skladu s interesovanjem polaznika.\nNeke zemlje u susedstvu su uvele profesionalno upravljanje stambenim zgradama kao obavezno, dok u Srbiji vlasnici stanova mogu među sobom da izaberu upravnika ili da angažuju profesionalnog.\nDANAS „OTVORENA VRATA“ U MEDICINSKOJ ŠKOLI\nALEKSIJA TREĆA NA SVETU


Rukometašice ispunile cilj: Jakom odbranom možemo sve - BIGportal.ba\nRukometašice ispunile cilj: Jakom odbranom možemo sve\n6 Decembra, 2021 6 Decembra, 2021 020\nPobedom rukometašica Srbije nad Kamerunom obezbeđen je plasman u narednu fazu Svetskog prvenstva u Španiji.\nTo je dalo povoda za zadovoljstvo i samopouzdanje našim reprezentativkama.\nPrve utiske posle utakmice su prenele Marija Agababa, Aleksandra Vukajlović i Aleksandra Stamenić.\n“Drago mi je zbog pobede i što su sve devojke dobile šansu da odigraju ovu utakmicu. Ispoštovali smo dogovor iz svlačionice i zadale smo sebi cilj da ne primimo više od 18 golova, da se fokusiramo na odbranu što smo i uradile i srećne smo zbog toga. Obezbedile smo mesto u sledećem krugu, ali imamo još jednu utakmicu, veoma bitnu, protiv Rusije. Ova utakmica nam je dosta značila da se uigramo u odbrani i da se pripremimo za Rusiju i već od sutra se fokusiramo na tu utakmicu, da je odigramo što bolje i ostvarimo pobedu. Znamo da neće biti lako. I njihova ekipa je podmlađena, ali utakmica neće biti laka. Mislim da će odlučiti odbrana pre svega i borbenost i ja se nadam da ćemo kao i u prethodne dve utakmice pokazati da stvarno vredimo kao ekipa”, rekla je Agbaba za zvaničan sajt Rukometnog saveza Srbije.\nSa njom se složila i Aleksandra Vukajlović.\n“Čestitam devojkama na borbenosti, na želji i volji pre svega na tome koliko smo pokazali i koliko smo se trudili u odbrani. Izuzetno mi je drago što smo obezbedili plasman dalje i da smo ovim podigli sebe, stekli samopouzdanje da možemo ovo da ostvarimo i da kao ekipa funkcionišemo i da od najstarije do najmlađe devojke stvarno svi daju maksimum. Sledi nam utakmica sa Rusijom i ja iskreno verujem u nas, verujem da možemo da ostvarimo sve i da smo pokazale da je nebitno ko je sa druge strane terena jer smo tu da se borimo i da možemo sa jakom odbranom sve. Ne znam kakav će biti ishod utakmice protiv Ruskinja, ali jednu stvar mogu da garantujem – ostavićemo srce na terenu i borićemo se da pobedimo tu utakmicu“, rekla je Vukajlović.\nAleksandra Stamenić je proglašena za igrača utakmice protiv Kameruna.\n“Mislim da je za ovo priznanje zaslužna cela ekipa. Važna je pobeda ostvarena protiv Kameruna, ali nam sledi veoma teška utakmica protiv Rusije, tako da zaboravljamo ovo i spremamo se za sledeću utakmicu. Idemo u narednu fazu takmičenja i mnogo nam znači koliko ćemo bodova da prenesemo, tako da se spremamo za dalje. Protiv Rusije neće biti lako, očekuje nas teška utakmica, ali spremamo se i treniramo i daćemo sve od sebe”, istakla je Stamenić.\nPrvu dozu primilo 2.216 tinejdžera u Srpskoj\nSIPA zbog organizovanog kriminala pretresa na sedam lokacija u Sarajevu i Konjicu\nBeretini izborio megdan sa Nadalom\nJuventus ubjedljivo do četvrtfinala Kupa\nSrbija nadigrala Italiju na startu Svjetske lige\nKineska revolucija na tržištu električnih automobila: Ja tebi praznu, ti meni punu\nTesla bez grijanja na -40, u pomoć priskočila porodica sa vozilom sa SUS motorom\nKilde trijumfovao u Kicbilu\nKineski satelit visoke rezolucije pušten u rad\nM. 18 Januara, 2022 19 Januara, 2022\n18 Januara, 2022 19 Januara, 2022 0\nBanjalučka policija pronašla laboratoriju za uzgoj droge, uhapšena jedna osoba


NA SREBRNOM JEZERU ZLATO ZA BK “METALAC” · Kraljevo.online\nNASLOVNA SPORT NA SREBRNOM JEZERU ZLATO ZA BK “METALAC”\nNA SREBRNOM JEZERU ZLATO ZA BK “METALAC”\nKraljevo – Biciklisti Metalca su proteklog vikenda po veoma hladnom i snežnom vremenu na Srebrnom jezeru vozili državno prvenstvo u Ciklo Crosu i bez najboljih takmičara osvojili jedno zlato i nekoliko visoko plasiranih mesta.\nNa državnom prvenstvu održanom na Srebrnom Jezeru Mladi David Luković u konkurenciji mlađih kadeta osvojio je zlatnu medalju i verovatno tako postao nova nada Metalca. Trka jebila teška, vreme loše i veoma hladno ali David je ubedljivo pobedio.\nU Seniorskoj konkurenciji novo ime Metalca Srećko Đolic se borio do pred kraj za Zlato sa šampionom Romanom ali sreća ga nije poslužila, slomio mu se menjač, tako da je na lošijem rezervnom biciklu izgubio drugo i treće mesto i na cilj stigao četvrti.\nOd ostalih Kraljevačkih biciklista zapažene rezultate su postigli Igor Brkušanin, peto mesto , Desimir Rudinac peto mesto i Uroš Zdravković osmo mesto.\nBiciklisti Metalca nastavljaju pripreme za domaća i inostrana takmicenja a prva velija trka je je Trofej Laguna – Poreč 14. februara i krajem februara je GP Izola u Slovenijai a uItalija trke Euro Toura.\nReprezentativci, kandidati za Rio Rajović i Kozomara su na pripremama u Turskoj a ostatak seniorske ekipe predvodjeni Borisavljevićem u Boki Kotorskoj. Najbolja Drumašica Jelena Erić se nalazi na pripremama u Kostarici, gde je na jednoj loklanoj trci bila na pobedničkom postolju.


Upoznajte Tik Tok , novu društvenu mrežu - Pametno i bezbedno\nKako funkcioniše Tik Tok ?\nKada se preuzme aplikacija, odmah se mogu pogledati video zapisi koji su drugi javno objavili na kanalu, ali ne i da se deli i objavljuje sadržaj dok se ne napravi sopstveni nalog. Klikom na ikonicu profila, možete odabrati da se registrujete putem email adrese, broja mobilnog telefona ili postojećeg Google, Facebook, Instagram ili Twitter naloga. Kada korisnik izabere neku od opcija, od njega se traži da unese datum rođenja. U slučaju da dete koje ima manje od 13 godina pokuša da se registruje, biće obavešteno da Tik Tok nije namenjeno uzrastu deteta mlađeg od 13 godina.\nRazlozi zabrinutosti kod roditelja\nKorisnici mogu da reaguju i lajkuju video snimke, da prate druge naloge ili da šalju poruke jedni drugima. Postoji rizik da će stranci moći direktno da kontaktiraju decu putem ove aplikacije. Tik Tok messenger ima 2 raspoloživa podešavanja privatnosti. Jedna mogućnost je da poruke budu isklјučene, tako da niko ne može da šalјe poruke vlasniku profila, a druga mogućnost je da poruke mogu da šalјu samo prijatelјi tj pratioci što znači da slučajna osoba ne može slati poruke vlasniku profila osim ako se korisnici ne prate međusobno na platformi.\nDeca mogu biti u iskušenju da rizikuju tako što će prihvatati sve zahteve za praćenje kako bi imali što više pratilaca i lajkova, pa je jako važno da roditelji razgovaraju sa svojom decom o tome šta dele i sa kim. Postoje neki hashtag-ovi na ovoj platformi koji mogu kršiti smernice zajednice promovisanjem neprikladnog ponašanja ili samopovređivanja. Tik Tok teži da takve sadržaje uklanja sa svoje platforme, ali se većinom oslanjaju da korisnici sami prijavljuju da takvi sadržaji krše pravila korišćenja te društvene mreže.\nOno što je korisno kod ove aplikacije je usluga obaveštenja koja upozorava korisnike da su aplikaciju koristili više od 2 sata. U slučaju da aplikaciju koristi dete moguće je uključiti ograničeni režim kako bi se filtrirao neprimeren sadržaj. Savetujemo da nalog deteta treba da bude podešen kao privatan, tako da svi video snimci budu vidljivi samo za onog ko ih je kreirao ali ne i za druge korisnike platforme među kojima se mogu kriti predatori. Pomoću privatnog naloga se mogu prihvatiti ili odbiti pratioci i ograničiti da poruke mogu poslati samo pratioci koje su prihvaćeni od strane vlasnika naloga.\nUpozorenje za roditelje: Čak i sa privatnim nalogom na Tik Tok društvenoj mreži, profil deteta, korisničko ime i biografija su vidljivi svim korisnicima te društvene mreže pa samim tim ti podaci mogu biti zloupotrebljeni.


Dodik otkrio britanski antiruski štab u Sarajevu - Sputnjik Srbija\n09:59 23.04.2019 Preuzmite kraći link\n„Jedno odeljenje je u Tirani, jedno u Podgorici. Oni evidentiraju ljude iz vladinih i nevladinih organizacija, ljude u institucijama, i, koliko znam, više od 300 ljudi ima na tom spisku koji šire ruski uticaj. Ja se verovatno nalazim na tom spisku“, rekao je Dodik za televiziju „Hepi“.\nPrema njegovim rečima, Rusija u Republici Srpskoj ima pozitivnu politiku, a on nije protiv američke realne politike, već je protiv njihovog nametanja i mešanja u unutrašnje stvari.\n„Nije netačno da hrvatska obaveštajna zajednica deluje u BiH, kao što deluju i nemačka, britanska, američka“, kazao je Dodik, prenosi RTRS.\n„Svih ovih godina u teškim uslovima osporavanja, uz oslabljenu Srbiju koja je imala ozbiljne unutrašnje probleme, uspeli smo da očuvamo ono što je suština, obeležja za svaku državu — teritoriju, narod koji to hoće i funkcionalnu vlast koju narod hoće“, naglasio je Dodik.\nGovoreći o formiranju Saveta ministara BiH, on je istakao da je po Ustavu Savet pomoćno telo Predsedništva, ali da „oni“ pokušavaju da od toga naprave vladu.\n„Ranije je Savet ministara biran kao Predsedništvo. E sada nije tako, sada ide na Parlament gde je potrebna većina. Sada Bošnjaci pokušavaju da sa jedne strane održe te ministre što duže. Ponašaju se kao da nije bilo izbora. Ali Bosna je sada u zastoju“, objasnio je Dodik.\nSarajevo, uticaj, region


SVE RUSKE IZDAJE SRBIJE: Da li smo stvarno braća ili im služimo kao kusur? (FOTO) - Grocka Info\nNaslovna Vesti Srbija i svet SVE RUSKE IZDAJE SRBIJE: Da li smo stvarno braća ili im služimo...\nKoliko je pogrešno uzdati se u bilo koga, kada se radi o međunarodnim odnosima, i koliko je loše misliti da se vođe velikih sila vode bilo čime drugim osim interesa, možete saznati u tužnim i tragičnim redovima koji slede. Krajnje je vreme da mi počnemo da se vodimo svojim.\nPrimirje je trajalo do aprila 1877. godine, kada je Rusija objavila rat Turskoj i krenula u oslobađanje Bugarske. Pošto su ih Otomani zaustavili kod Plevne,tražili su našu pomoć i ulazak u rat, što smo mi i uradili i serijom pobeda onemogućili da Turci upute pomoć iz pravca Bosne, Albanije i Kosova prema Sofiji. Niš je oslobođen 12. janura 1878, što, pokazaće se,nije odgovaralo Rusiji koja ga je već obećala Bugarima.\nOslobađanje Kosova od strane srpske vojske prekinule su Rusija i Turska koje potpisuju Sanstefanski mir kojim Srbija, Crna Gora i Rumunija dobijaju nezavisnost a stvara se Velika Bugarska koja je uključivala pored same etničke bugarske teritorije i srpski Niš, vardarsku i grčkuMakedoniju te delove Albanije. Srbijom je zavladalo snažno i javno antirusko raspoloženje, a knez Milan shvata da se “spoljna politika ne može zasnivati na opasnoj slovenskoj sentimentalnosti”. Srećom po Srbiju, a na nesreću Rusije, sazvan je Berlinski kongres kojim je Bugarska vraćena u prirodne granice, a Srbija dobila niški, pirotski, toplički i vranjski okrug. Rusija je takođe podržala i okupaciju Bosne i Hercegovine od strane Austro-ugarske.\nInteresantna je i jedna anegdota Stevana Sremca iz ovog perioda. Naime,odmah nakon Sanstefanskog mira knez Milan je odveo ruskog konzula do Ćele-kule i rekao mu: “Evo, ekselencijo! Kada Rusi načine još jednu ovakvu Ćele-kulu od srpskih glava, i ovu moju povrh njih metnu, tek tada će Bugari dobiti Niš!”\nOdmah posle gušenja radikalske Timočke bune 1883. godine, manji broj buntovnika se sklonio u Bugarsku, a srpske vlasti su uskoro saznale da sesprema upad četa iz ove zemlje i Crne Gore, koje finansiraju Rusi, verovatno nezadovoljni držanjem Milana Obrenovića posle Sanstefanskog mira i blagim okretanjem Austriji.\nVažno je napomenuti i to, da su Rusi uputili ultimatum Britaniji iFrancuskoj da mora da prihvati i zbrine srpsku vojsku koja se povlačila preko Albanije ka Skadru, inače Rusija izlazi iz rata jer nema svrhe da u njemu ostaje ako više nema Srbije zbog koje je u sukob i ušla. London i Pariz, iako su prethodno hteli da ostave Srbe na cedilu, brže-bolje su skočili u pomoć.\nDrugi svetski rat: Tamo-’vamo\nStaljin ni na koji način nije pomagao partizanski ustanak u Jugoslaviji, sve dok Crvena armija nije ušla u Srbiju. Naše tadašnje rukovodstvo želelo je da zemlja bude nezavisna, ali je Moskva želela da komunistička Jugoslavija bude satelit SSSR-a kao i sve ostale države istočne Evrope. Ovo je rezultiraloizolacijom Beograda od strane Informbiroa i diplomatskim sukobom koji je pretio da preraste u rat. Do njega, srećom, nikada nije došlo; možda zbog toga što je Jugoslavija u četiri godine rata dokazala da ju je nemoguće efikasno okupirati. Tada smo rekli istorijsko ne interesima Moskve, i postali jedna od najnaprednijih zemalja sveta.\nRusija nije priznala Kosovo koje je 2008. godine proglasilo nezavisnost, i sve vreme pruža podršku našim rukovodstvima. Zbog čega to tačno radi, i da li će to pokušati da iskoristi za svoj račun u slučaju Krima, pokazaće vreme. Ono što je sigurno, Moskva ne brani Srbiju jer je voli već zato što joj Srbija treba.Vreme je i da Srbija shvati šta njoj treba, i da prestane da se vodi sentimentima: kao što je to kralj Milan na teži način shvatio pre skoro 150 godina.\nPrethodni tekstSilikonka pokazala medjunozje na Fejsu! (FOTO)\nSledeći tekst10 stvari koje možete da uradite ujutru za početak dobrog dana


Priština: Kod uhapšene petorice pronađene zastave ISIS-a i "drugi simboli", naknadno demantovano da je pronađen otrov | KoSSev\nPetorica juče uhapšenih Albanaca za koje se sumnja da su pripadnici ISIS-a, od kojih su trojica uhapšena u blizini Badovca - danas su izvedena pred pretretresnog sudiju Osnovnog suda u Prištini - u Ajvaliji, preneli su kosovski mediji. Ovo ročište se nastavlja sutra, kada će i sudija Vehbi Kaštanjeva doneti odluku o "bezbednosnim merama protiv petorice uhapšenih". Kod osumnjičenih su pronađene zastave ISIS-a, kao i "drugi simboli" koji upućuju na moguće terorističko delovanje. Iako je jedan od branioca optuženih - Sabrije Jašari, prvobitno saopštila da je kod optuženih pronađen i otrov, ona je to kasnije ipak demantovala, što je učinila i Kosovska policija. Uhapšeni su Enis Ljatifi i Besnik Ljatifi iz Vučitrna, Miljazim Hadžiaj iz Istoka, Gazmend Haljiljaj i Fehmi Musa.\nPetorica osumnjičenih su pod jakim policijskim snagama dovedeni danas u 17 časova u zgradu Palate pravde u Ajvaliji, a ročište je završeno posle 20 časova, međutim, bez odluke sudije o pritvoru za osumnjičene. Očekuje se da odluku sudija saopšti sutra, prenelo je više kosovskih medija.\nKosovski mediji su, takođe, izvestili i o identitetu uhapšenih. Uhapšeni su Enis Ljatifi i Besnik Ljatifi iz Vučitrna, Miljazim Hadžiaj iz Istoka, Gazmend Haljiljaj i Fehmi Musa.\nMeđu pronađenim predmetima zastava ISIS-a, maske, ali ne i otrov\nIako su kosovski mediji ranije, u toku dana preneli izjavu branioca jednog od optuženog, Sabrije Jašari - da je među predmetima pronađenih kod osumnjičenih pronađen i otrov, ona je to kasnije i demantovala.\nIsto je učinio i portparol Kosovske policije, Baki Keljani, u izjavi za RTK. On je, međutim, potvrdio da su pronađene zastave ISIS-a i "drugi simboli".\nTri osobe za koje se sumnja da su pripadnici ISIS-a uhapšene su juče rano ujutru na magistralnom putu Priština - Gnjilane, kod jezera Badovac u opštini Gračanica. Kosovska policija je, međutim, kasnije saopštila da je uhapsila još dva lica za koja se veruje da su povezana sa troje prethodno uhapšenih.\nNakon njihovog hapšenja kosovski mediji su preneli vest da juče ujutru pijaća voda isključena delovima Prištine usled straha da je zatrovana hemikalijama u terorističkoj diverziji koju bi mogli da navodno izvedu albanski pripadnici ISIS-a, ali i da se dovodi u vezu sa hapšenjem ova tri lica, da bi u međuvremenu i opština Gračanica potvrdila da je voda u prištinskom vodovodu isključena zbog sumnje da je zatrovana. Nakon analiza, potvrđeno je da voda u Gračaničkom jezeru nije zatrovana.


EIB ulaže 251 milion evra u Srbiju\n(Beta) Ministar finansija Srbije Mlađan Dinkić izjavio je danas da će Evropska investiciona banka (EIB) ove godine uložiti 251 milion evra u Srbiju. Dinkić je novinarima u Centru „Sava“ nakon sastanka sa predstavnicima EIB rekao da će od te sume 60 miliona evra biti uloženo u obnovu železničke infrastrukture.\nU toku je i projekat izgradnje 10 novih škola u Srbiji vredan 25 miliona evra, a u junu će biti potpisan ugovor vredan 36 miliona evra za osavremenjivanje kontrole letenja, pošto će Aerodrom „Beograd“ biti mnogo prometniji ove godine, kazao je Dinkić.\nPrema njegovim rečima, do kraja godine će biti zaključen i sporazum o obnovi kliničkih centara u Beogradu, Novom Sadu, Kragujevcu i Nišu, za koje će biti izdvojeno 80 miliona evra u prvoj fazi, a narednih godina još 70 miliona evra.\n„Ništa manje nije važan ni projekat za rehabilitaciju infrastrukture, izgradnju kanalizacione mreže i vodovoda u manje razvijenim opštinama, koje će EIB finansirati sa 25 miliona evra“, istako je Dinkić.\nMinistar finansija je izrazio očekivanje da će ove godina biti rekordna po visini stranih investicija, i dodao da, na osnovu povećanog interesovanja investitora posle usvajanja Studije o izvodljivosti, očekuje dve milijarde dolara investicija.\nDinkić je najavio da će se tokom dana sastati sa ministrima finansija Japana i Ukrajine, kojima će predočiti mogućnosti za investiranje u Srbiji.\nOn je precizirao da bi investitori iz Japana mogli da ulože u razvoj elektronske industrije u Srbiji i da učestvuju u privatizaciji fabrike duvana u Senti.\nDinkić je još rekao da je do sada uloženo 750 miliona evra u bankarski sektor u Srbiji, i da se očekuju nove investicije pošto će sutra biti potpisan sporazum o prodaji „Meridijan banke“ iz Novog Sada francuskoj banci „Kredi agrikol“.


Marina Maljković: Najvažniji meč nas čeka protiv Kine\nSelektor ženske košarkaške reprezentacije Srbije Marina Maljković rekla je da je njena ekipa igrala dobro u večerašnjem porazu od selekcije SAD, za koju je navela da je najbolja na svetu.\n„Teško je posle onako bolnog poraza vratiti se u život, skupiti tim i odigrati ovako protiv najboljih na svetu, osebno na ovakav način, sa svih 12 košarkašica koje su dale doprinos i upisale se u strelce. To pokazuje da je tim spreman da ustane posle pada, dodatno se ujedini i ulije pozitivnu nadu pred najvažniji meč koji nas čeka u petak protiv Kine“, rekla je Maljkovićeva posle utakmice.\nSrpske košarkašice su izgubile od SAD sa 110:84 i tako zabeležile i treći poraz na Olimpijskim igrama u Rio de Žaneiru. Narednu utakmicu igraće protiv Kine, ključnu u borbi za plasman u narednu fazu.\nReprezentativka Srbije Danijel Pejdž kazala je da je njen tim razočaran zbog poraza, ali da je pokazao mnogo pozitivnih stvari i da na tome treba da gradi uspeh u naredne dve utakmice.\n„Amerikanke su veoma talentovan tim, a mislim da mi možemo da budemo zadovoljne načinom na koji smo igrale, borile se i naterale ih da se oznoje za pobedu. Sada ćemo se fokusirati na Kinu i potruditi se da stignemo do pobede“, kazala je Danijel Pejdž.\nUtakmica između košarkašica Srbije i Kine igraće se u petak od 17.15 po srednjeevropskom vremenu.


"ZLATIBORSKO KULTURNO LETO"\nLetnja turistička sezona na Zlatiboru biće ispunjena brojnim koncertima, kulturnim događajima i tradicionalnim manifestacijama\nOpština Čajetina i Turistička organizacija Zlatibor pripremili su bogat program "Zlatiborskog kulturnog leta". Tokom jula i avgusta ta dešavanja organizovaće se na tri lokacije, a svaki dan će biti ispunjen sadržajnim muzičkim i kulturnim programom.\nNajveći broj manifestacija održava se na letnjoj pozornici Kraljevog trga, koja je tokom proteklog perioda rekonstruisana i dobila je novi izgled. Tu će, svakako, najviše pažnje privući koncerti poznatih muzičara.\nOvog leta posetioci Zlatibora uživaće u koncertima Vlada Georgieva, Marije Šerifović, Dejana Petrovića i "Big benda", kao i u koncertu Simfonijskog orkestra RTS-a. Svakog utorka tokom jula i avgusta na letnjoj pozornici Kraljevog trga biće organizovani nastupi brojnih folklornih društava iz Srbije i regiona, među kojima i KUD "Abrašević", UG "Veterani Zlatibora", KUD "Lira", KUD "Spasovdanski vez", UG "Ere" i mnogi drugi.\nPored muzičkih koncerata i nastupa KUD-ova, na programu "Zlatiborskog kulturnog leta" su i predstave, od kojih se posebno izdvajaju dečje, pripremljene za najmlađe posetioce Zlatibora. Tokom avgusta na Kraljevom trgu biće organizovan i džez festival, kao i festivali "Licidersko srce", "Izvorske kapi", "Moravski biseri".\nZlatibor će letos svoje posetioce obradovati i novim umetničkim sadržajem. Pozorište Kulturnog centra Zlatibor počinje sa radom, pa se tokom čitavog letnjeg perioda organizuju velike pozorišne predstave: "Kir Janja", "Kerovi", "Čudo u Šarganu", "Plastika", "Cimet i vanila", "Frenki i Džoni" neki su od pozorišnih komada koje će ljubitelji ove umetnosti moći da gledaju, a Sloboda Mićalović, Srđan Timarov, Aleksandar Srećković Kubura i druga poznata imena srpskog glumišta gostovaće u pozorištu Kulturnog centra. Pored pozorišnih predstava, tokom predstojećeg leta u ovom zdanju prikazivaće se i filmovi u bioskopu.\nPorta hrama Preobraženja Gospodnjeg na Zlatiboru još jedna je lokacija gde će letos biti organizovani kulturni i muzički događaji. U kulturnom programu u porti crkve učestvovaće glumci Petar Božović, Nebojša Dugalić, a održaće se i koncert Danice Crnogorčević, književne večeri i besede.\nProgram "Zlatiborskog kulturnog leta", kao i prethodnih godina, upotpuniće tradicionalne seoske manifestacije. Sela Zlatibora nadaleko su čuvena ne samo po lepoti pejzaža i gostoprimljivim domaćinima, već i po manifestacijama koje se tokom cele godine organizuju. U Sirogojnu su 12. jula "Petrovdanski dani", a 2. avgusta u Gostilju "Ilindanski sportski susreti". Praznik Preobraženja Gospodnjeg, 19. avgust, obeležiće u Rožanstvu manifestacijom "Bez izvora nema vode", dok se u selu Trnava od 18. do 22. avgusta održava likovna kolonija.


Denis Zvizdić: Strane investicije u BiH dostigle devet milijardi KM - Klix.ba\n3.7.2018. u 22:00\n"Strane investicije važne su za postizanje veće efikasnosti kompanija, razvoj tehnologije, prenošenje novih vještina i znanja i osvajanje novih tržišta za BiH. Bez stranih investitora nema rasta i razvoja u BiH", rekao je Zvizdić u Sarajevu u obraćanju na promociji drugog Poslovnog barometra i obilježavanju 12 godina rada Vijeća stranih investitora.\n"Na nivou Vijeća ministara usvojili smo nove propise kojima smo pojednostavili carinske procedure i unaprijedili spoljnotrgovinske aktivnosti. Stvorili smo preduslove i uveli elektronsku platformu za podnošenje prijava PDV-a i drugih poreza, čime smo bitno rasteretili preduzeća u BiH i ubrzali poslovne aktivnosti", naglasio je Zvizdić.\n"Konačno smo u fazi usvajanja posljednjeg zakona iz oblasti finansijskih reformi u BiH, a tu mislim na Zakon o Agenciji za osiguranje depozita koji će se pred poslanicima Predstavničkog Doma naći na glasanju u četvrtak, 5. jula. Time je osigurana stabilnost finansijskog sistema BiH, a privrednicima olakšan pristup finansijama za njihov dalji rast i razvoj", rekao je Zvizdić.\n"Svjestan sam da ovo utiče na mogućnost privlačenja stranih investicija i mislim da će ovo biti jedan od prioriteta u narednom periodu. Očekujemo da BiH ubrzo dobije status zemlje kandidata, a da će poruke nestabilnosti biti zaboravljene nakon oktobra", istakao je Zvizdić.\n"Zaključak istraživanja je da se u BiH investira zbog geografskog i strateškog položaja i potencijala domaćeg tržišta, kao i zbog postojećih resursa i logistike. Namjeravamo da ovu prednost iskoristimo u narednom periodu na veliko zadovoljstvo investitora i građana BiH", rekao je Zvizdić.\nstrane investicije Denis Zvizdić\n04.07.2018. u 08:48


Institucije BiH čine sve kako bi Orić odmah dobio pomoć\nInstitucije BiH, odmah po dobijanju informacije o hapšenju ratnog komandanta u Srebrenici Nasera Orića poduzele su sve kako bi se odmah dobila zvanična informacija od vlasti Švicarske o ovom slučaju.\n“Anagižirana su naša diplomatska predstavništva, kao i nadležne institucije u BiH. Čini se sve kako bi Naser Orić odmah dobio konzularno-pravnu pomoć” potvrđeno je za Anadolu Agency (AA) u kabinetu člana Predsjedništva BiH Bakira Izetbegovića.\nFederalni ministar unutrašnjih poslova Aljoša Čampara kazao je da je o slučaju upoznata Direkcija za koordinaciju policijskih tijela, u čijoj nadležnosti je i sam rad Interpola, odnosno baza podataka od strane Interpola kao i Ministarstvo pravde koje je centralna institucija u smislu dobivanja i davanja međunarodne pravne pomoći.\nMinistarstvo pravde će posredstvom Direkcije za koordinaciju policijskih tijela zahtijevati i tražiti od švicarskih vlasti da obavijesti BiH s obzirom da se radi o njenom državljaninu na koje okolnosti i zbog čega je uhapšen.


KEC je omladinska ne-profitna organizacija koja je osnovana u Novom Sadu, u decembru 2004. godine od strane grupe studenata Univerziteta u Novom Sadu. Misija Kreativno edukativnog centra je da pruži priliku mladim ljudima iz Srbije i Evrope da aktivno menjaju svet oko sebe, da ih podstakne da kreativnošću i novim idejama uz permanentno obrazovanje i povezivanje lokalnih i globalnih kulturnih obrazaca stvaraju bolje mesto za život. Delatnosti Kreativno edukativnog centra su:\nRazvoj demokratskog, multikulturalnog i tolerantnog društva;\nPromocija evropskih vrednosti i podizanje nivoa znanja o ljudskim i manjinskim pravima;\nInformisanje građana i popularizacija problema sa kojima se susreću mladi;\nInformisanje i edukacija mladih o adekvatnoj zdravstvenoj zaštiti okrenutoj mladima i zadovoljavanju njihovih potreba i problema povećanje ekološke svesti kod mladih i promovisanje aktivnosti na zaštiti životne sredine kroz neformalno obrazovanje;\nEdukacija i osposobljavanje mladih za primenu savremenih informacionih tehnologija;\nOrganizovanje kurseva, stručnih seminara i konferencija.\nKreativno-edukativni centar funkcioniše na volonterskoj bazi, regrutujući svake godine veliki broj novih članova, najčešće iz redova studenata. Nemamo stalno niti privremeno zaposlene, ali posedujemo dovoljno profesionalnih kapaciteta, uključujući stručnost i iskustvo u vođenju projekata o čemu svedoče biografije osoba koje su angažovane na projektu i koje ga vode, a koje dostavljamo u prilogu. Glavnu snagu naše organizacije čini entuzijazam, znanje, iskustvo i upornost naših članova. Trenutno, broj aktivnih članova je 50, s tim da regrutacija novih članova počinje početkom aprila svake godine. KEC aktivno sarađuje sa Misijom OEBS-a u Srbiji, Izvršnim većem AP Vojvodine, Fakultetom tehničkih nauka, Univerzitetom u Novom Sadu, brojnim omladinskim, studentskim i nevladinim organizacijama.


Danas konstituirajuća sjednica Predstavničkog doma Parlamenta FBiH\nKonstitutivna sjednica novog saziva Predstavničkog doma Parlamenta Federacije Bosne i Hercegovine, biće održana danas. Prva tačka dnevnog reda je izbor privremenih komisija Doma, mandatno-imunitetske, komisije za izbor i imenovanja te administrativne komisije.\nPredviđeni su, takođe, verifikovanje mandata novoizabranim poslanicima i polaganje zakletve, a potom izbor rukovodstva – predsjedavajućeg i dva dopredsjedavajuća Doma, kao i izbor radnih tijela u novom mandatu.\nKonstitutivnu sjednicu sazvao je Edin Mušić, predsjedavajući u dosadašnjem sazivu.\nNovi saziv Predstavničkog doma Parlamenta FBiH formira se nakon što su u Bosni i Hercegovini, u oktobru održani Opšti izbori, čije je rezultate potvrdila Centralna izborna komisija BiH 8. novembra.\nPrema tim rezultatima, odnosno broju osvojenih mandata, 12 političkih subjekata participiraće u Predstavničkom domu u naredne četiri godine.\nNaredna po broju osvojenih mandata je Demokratska fronta – Građanski savez, sa deset mjesta, dok će Savez za bolju budućnost BiH imati osam, a Naša stranka šest poslanika.\nPredstavnički dom Parlamenta Federacije BiH danas počinje zasjedanje razmatranjem Prijedloga zakona o izmjeni Zakona o utvrđivanju i ostvarivanju potraživanja građana u postupku...\nPredstavnički dom Parlamenta Federacije Bosne i Hercegovine zasjedat će danas i sutra. Nakon završetka treće redovne sjednice, koja je...\nDanas sjednica Predstavničkog doma Parlamenta Federacije BiH\nSjednica Predstavničkog doma Parlamenta Federacije Bosne i Hercegovine, treća redovna u aktuelnom mandatu, sazvana je za danas i sutra.


Kinezi žele da grade hidroelektrane i aerodrom u Trebinju | BL Portal\n19. Jula 2019. 15:40\nPredstavnici kompanije China National Aero-technology International Engineering Corporation (AVIC) zainteresovani su za izgradnju tri hidroelektrane na rijeci Bistrici i Janjini, u istočnom dijelu Republike Srpske, kao i aerodrom u Trebinju potvrdio je danas ministar energetike i rudarstva Republike Srpske Petar Đokić.\n“Kineska kompanija je izrazila interes da bi vrlo brzo mogla da pristupi realizaciji tih projekata”, rekao je Đokić, nakon sastanka predstvanika AVIC-a u Banjoj Luci s predsjednikom Vlade RS-a Radovanom Viškovićem te potpisanog okvirnog sporazuma o saradnji.\n“Predstavnici AVIC-a su ranije izrazili interesovanje da bi zajedno s nama željeli raditi na realizaciji projekta Buk Bijela, Foča i Paunci, za koje je Republika Srpska usmjerna da ih realizuje s Vladom Srbije i oni će pratiti tu dinamiku, uz mogućnost da se pojave kao partneri i daju svoju ponudu kada oni i druge kompanije budu pozvani da to urade”, rekao je Đokić novinarima u Banjaluci.\n“Zainteresovani su da analiziraju sve podatke kako bi možda postali naš partner i da zajedno realizujemo tu investiciju. Svjesni smo da postoje i drugi koji bi željeli graditi aerodrom u Trebinju, ali je ova kineska kompanija veoma specijalizovana za izgradnju aerodroma, jer proizvode i civilne i vojne avione”, ustvrdio je Đokić, prenose Nezavisne novine.\n“Nadamo se početku jedne veoma uspješne saradnje i da će mnogo više kineskih preduzetnika dolaziti u BiH”, kazao je Šuhe.\nKomšije u problemu: Za deset mjeseci 75 odsto manje stranih turista nego lani\n2. Decembra 2020. 12:06\nKompanije ponovo traže pomoć države: Raste interesovanje za naknade za plate radnika\n2. Decembra 2020. 11:26


RADNIČKI PREGAZIO BEGEJ - NMR Info\nKreirano maj 3, 2015\n-Područna fudbalska liga Zrenjanin, 23. kolo-\nRadnički (Jaša Tomić) – Begej (Žitište) 3:0\nNakon prošlonedeljno osvojenog boda u Bašaidu, juče je u okviru 23. kola PFL Zrenjanin Radnički iz Jaše Tomića ugostio ekipu Begeja iz Žitišta. Dolazak tima iz Žitišta unosio je priličnu nervozu među domaće igrače pred meč jer je u jesenjem delu upravo Begej naneo jedan od težih poraza plavo-belim. No, ovoga puta slika na terenu je bila sasvim drugačija. Bila je to utakmica u kojoj je domaći tim u svim elementima igre bio bolji od gostiju. Imperativ pobede pred kojim su se našli igrači Radničkog nije uticao na to da se tokom meča gubi glava. Smišljenom igrom plavo-beli su zabeležili ubedljivu pobedu rezultatom 3:0. Pitanje pobednika nije bilo dovođeno nijednog trenutka tokom meča.\nGolove za Radnički su postigli Raič Miloš u 29. minutu, evrogol Trikić Siniše u 58. i Savkov Dalibora u 72. iz penala. Treba reći da je gostujući tim uspeo da u par navrata pripreti domaćem vrataru ali to je bilo sve što su oni uspeli na ovom meču da pokažu. Meč je odigran pred oko 300 gledalaca na stadionu Sportskog centra “Boško Petrov” po skoro idealnim uslovima za igru.\nU sledećem 24. kolu Radnički gostuje Krajni iz Krajišnika. Ovim gostovanjem Radnički ulazi u seriju mečeva kada se direktno sastaje sa ekipama koje se bore za opstavnak u PFL Zrenjanin. Meč u Krajišniku svakako da ima atribut komšijskog derbija pa tako kao i svaki derbi u sebi nosi posebne čari. Ono što se nadamo je to da će meč proteći u muškoj igri ali i sportskom duhu, onako kako dolikuje timovima sa tako bogatom fudbalskom tradicijom.\nBegejfudbaljaša tomićRadnički 1911Zitiste


Kovid pacijenti u mnogo težem stanju nego ranije\nIzvor: Radio Televizija Vojvodine, 03.Dec.2020, 20:37\nBaščarević je za RTS rekao da su u julu intenzivnu terapiju popunili za pet dana, a sada za šest sati.\n"Na odeljenjima su gotovo svi za poluintenzivnu negu, svi su na visokim koncentracijama kiseonika. >> Pročitaj celu vest na sajtu Radio Televizija Vojvodine << Doktori i sestre se bore za njih svaki trenutak. Mnogo je teže sad nego ranije", ističe Baščarević.\nOn navodi da je i dalje najveći pritisak na beogradski kovid sistem.\nU poslednja 24 sata bilo je oko 6.500 pregleda, od toga prvih 3.500, dok je Institut "Banjica" juče primio 47 pacijenata, kazao je Baščarević.\nKako navodi, na Institutu je na odeljenja smešteno 30 pacijenata, dok je 17 na intenzivnoj terapiji, što je maksimum, a svi pacijenti se nalaze u teškom stanju i svi su na kiseoniku, ne samo na odeljenju intenzivne nege.\nBaščarević je rekao da je na Institutu otvoreno još jedno odeljenje i još jedan deo odeljenja za intenzivnu negu, zahvaljujući desetoro internista koji su došli sa Instituta "Dedinje".\nOn je rekao da se očekuje još sedam internista, pa će na toj klinici, koja je ponovo u kovid sistemu, moći da se otvori još jedno odeljenje.\nBlic: Direktor Instituta za ortopediju "Banjica": Pacijenti U MNOGO TEŽEM STANJU NEGO RANIJE, i dalje najveći pritisak na beogradski kovid sistem\nBeograd -- Direktor Instituta za ortopediju "Banjica", profesor Zoran Baščarević kaže da su svi kovid-pacijenti koje sada primaju u tu ustanovu u mnogo težem stanju...Kako kaže, oni imaju težu kliničku sliku nego što je to bio slučaj ranije i sada je svima potrebna kiseonička potpora...Baščarević...


Amerikanac će možda ponovo videti Moskvu, ali na razglednici - 25.04.2021, Sputnik Srbija\nAmerikanac će možda ponovo videti Moskvu, ali na razglednici\nMajk Džejms, američki košarkaš, nakon što je sa CSKA potpisao „sporazum obostrane koristi“, do kraja sezone nosiće dres Bruklin Netsa. 25.04.2021, Sputnik Srbija\nkošarka, sport, majk džejms, bruklin\n09:46 25.04.2021 (Osveženo: 09:47 25.04.2021)\nMajk Džejms, američki košarkaš, nakon što je sa CSKA potpisao „sporazum obostrane koristi“, do kraja sezone nosiće dres Bruklin Netsa.\nBuntovna zvezda Evrolige priključiće se Irvingu, Djurentu i ekipi u njihovom pohodu ka NBA prstenu.\nDžejms je krajem marta suspendovan od strane trenera CSKA, Dimitrisa Itudisa, jer je sukob koji su ova dvojica imala tokom utakmice bio kap koja je prelila čašu u tolerisanju ispada Amerikanca.\nRuski gigant je do tada nekoliko puta imao problem sa nestašnim košarkašem, te je dva puta pre ovoga bio na izlaznim vratima iz Moskve, ali grčki stručnjak je treći put presekao.\nPošto se vratio u Sjedinjene Države, na Džejmsa je oko bacila drugoplasirana ekipa Istočne konferencije NBA lige, te se spekulisalo o njegovom prelasku u Netse.\nSada je to i omogućeno, pošto su agenti moskovskog giganta i Majka Džejmsa završili pregovore koji će omogućiti tridesetogodišnjem beku da se priključi Bruklin Netsima ugovorom do kraja sezone.\n„Naš klub i bek Majk Džejms postigli su dogovor kojim će mu biti omogućeno da do kraja sezone 2020/21 bude slobodan igrač. Bruklin Netsi još uvek nisu pomenuti, ali više izvora, uključujući Jurohups, potvrdili su dogovor“, navedeno je u saopštenju CSKA.\nPrema pisanju medija, desetodnevni ugovor između evroligaškog asa i ekipe iz Njujorka biće potpisan u toku ove nedelje, pošto se ispoštuju bezbednosni i sigurnosni protokoli.\nInače, Džejms je bio jedan od najplaćenijih igrača Evrolige, a sa Moskovljanima je prošlog leta potpisao trogodišnji ugovor koji bi u teoriji mogao da ga zadrži u CSKA do leta 2023. godine. Međutim, krajem marta Amerikanac je suspendovan zbog pomenutog sukoba sa trenerom „armejaca“, te se vratio u Sjedinjene Države.\nCSKA je potom bio spreman da Džejmsu učini uslugu i da se rastanu kroz, kako je predsednik kluba Andrej Vatutin rekao, „sporazum obostrane koristi“.\nDa bi pristupio Netsima, prema FIBA-NBA ugovoru, Džejms je pušten iz CSKA. Ipak, prema izvorima Jurohupsa, on bi na kraju tekuće sezone, pa sve do leta 2023. godine i dalje trebalo da bude smatran igračem CSKA.\nNaravno, zavisno od ponuda koje bi mogao da dobije na kraju sezone, naročito iz NBA lige, svaki scenario je moguć u budućnosti.\nDžejms je pre suspenzije igrao najbolju sezonu u Evroligi, bio je favorit u MVP trci evropskog ligaškog takmičenja. U proseku je postizao 19,3 poena uz 5,7 asistencija i 3,1 skokova za 31,1 minut proveden na parketu.\nNjegova poslednja sezona u NBA ligi bila je 2017/2018, kada je za 32 utakmice u dresu Finiks Sansa i četiri sa Nju Orleans Pelikansima prosečno postizao 9,3 poena, 3,5 asistencije i 2,5 skokova tokom 19,1 minuta pružene šanse.\nNakon toga je tokom svog drugog boravka u Evropi osvojio trofej najboljeg strelca Evrolige 2019. godine kao igrač Olimpije iz Milana.\n►Zenitu drama u Barseloni, osakaćeni Fener pao u Moskvi\n►Fenerbahče osakaćen u Moskvi – bez Kokoškova i pola tima


Vaši podaci mogu da završe u Americi\nPodaci o prometu na vašem bankarskom računu mogu da završe u Poreskoj upravi Amerike.\nOvde se ne mogu primenjivati propisi drugih zemalja koji su u suprotnosti s važećim propisima Srbije - Rodoljub Šabić\nPoverenik za informacije od javnog značaja Rodoljub Šabić zatražio je od pojedinih banaka da objasne zašto od novih klijenata traže izjavu kojom pristaju da se promene na njihovom računu dostavljaju poreskim organima SAD.\n- Na teritoriji Srbije niko ne može sprovoditi propise druge zemlje koji su u suprotnosti sa propisima Srbije. Usklađivanje naših sa propisima drugih država podrazumeva prethodne odluke naših državnih organa - navodi Šabić i smatra da bi trebalo da reaguje i Narodna banka Srbije.\nKlauzulu koja je zbunila mnoge klijente od kojih su banke tražile da potpišu ovu izjavu, u NBS objašnjavaju kao obavezu koja će proizaći iz međudržavnog FATCA (američki Zakon o doslednoj primeni poreskih propisa na račune u inostranstvu) sporazuma čije se usvajanje očekuje.\nU tom slučaju podaci koji se odnose na stanje i promet na vašim računima mogu, na zahtev Amerike, biti poslate u Poresku službu SAD. Kako saznajemo, SAD ovako mogu da vrše potragu za svojim državljanima koji pokušaju da izbegnu plaćanje poreza. Međutim, FATCA sporazum još nije potpisan, parafirana je samo potvrda o nameri Srbije da sporazum zaključi.\nU konkretnom slučaju, potrebno je zaključivanje međunarodnog ugovora između Srbije i Sjedinjenih Američkih Država, a takav međunarodni ugovor trebalo bi da ratifikuje parlament zakonom, što bi predstavljalo valjan pravni osnov za obradu podataka o ličnosti.\nBanke koje su ovo već ubacile u proceduru to su uradile na osnovu potvrde o nameri Srbije da sporazum zaključi a ne na osnovu odluke NBS.\nPoreska služba SAD


Tači se nada sporazumu u Briselu\nPremijer Kosova je poručio da u Brisel ide bez promene dosadašnjeg stava svoje vlade i da očekuje da će Beograd odustati od zahteva koje je imao na poslednjem sastanku\nPredsednik kosovske Vlade Hašim Tači otputovao je u Brisel na devetu rundu pregovora sa premijerom Srbije Ivicom Dačićem.\nU Brisel putujemo sa najboljim mogućim namerama kako bi potpisali sporazum između Kosova i Srbije i kako bi ostvarili novo poglavlje dobrosusedskih odnosa između ove dve države, rekao je pre odlaska u Brisel premijer Kosova Hašim Tači.\n“U slučaju postizanja sporazuma radiće se ubrzano na stvaranju uslova za organizovanje izbora i u četiri opštine na severu Kosova koji će u skladu sa kosovskim zakonima biti organizovani od strane OEBS-a, a na poziv institucija Kosova. Nakon toga formiraće se asocijacija opština sa srpskom većinom bez ikakvih izvršnih, zakonodavnih ili ovlašćenja trećeg nivoa vlasti. Stvoriće se i uslovi za socio - ekonomske investicije kako bi pružili bolje uslove za život svim građanima na severu Kosova”, rekao je Tači.\nTači je kazao da veruje da je Beograd ovih dana zauzeo kako je kazao jedan fleksibilniji stav i da će odustati od zahteva koje je imao na poslednjem sastanku u Briselu kada je po njegovim rečima dogovor bio veoma blizu.\n“Pozicija Kosova je jasna ona je u skladu sa zakonima i Ustavom Kosova i najvišim evropskim standardima. Mi smo izneli naše stavove i predloge za neophodnost potpunog ukidanja ilegalnih bezbednosnih struktura na severu Kosova, a u isto vreme i za stvaranje uslova za slobodno kretanje ljudi i robe na severu”, kazao je predsednik Vlade Kosova Hašim Tači.\nTači je odgovarajući na pitanje koliko su stavovi Beograda i Prištine blizu i da li je moguć neki kompromis sa kosovske strane rekao da je Kosovo nezavisna i suverena država i da će sve institucije funkcionisati na celoj teritoriji Kosova. Na konferenciji za novinare koja je održana na prištinskom aerodromu Adem Jašari za medije srpskih redakcija i danas nije bio obezbeđen prevod sa albanskog na srpski.


Rukometaši Dubočice obećavaju dobru i dinamičnu igru protiv sutrašnjeg protivnika Dinama iz Pančeva - JuGmedia\nU 6. kolu ARKUS lige ekipa Dubočice dočekaće na svom terenu rukometaše „Dinama“ iz Pančeva u subotu 27. marta od 18 sati u Sportsko-rekreativnom centru u Leskovcu, a leskovački rukometaši obećali su dobru i čvrstu igru.\nTrener leskovačkih superligaša Saša Pejčić kazao je da im dolazi jedna vrlo dobra ekipa, sa kojom su se ove godine našli u istoj grupi u ligaškom takmičenju, gde su ostvarili jedan poraz i jednu pobedu.\n„Šta da kažem, ova pandemija i snašle su nas sitne povrede igrača, pri tom svi ovi momci koji budu izašli na teren mislim da ćemo, i ja zajedno sa njima, da damo 100 posto, da ostvarimo dobar rezultat, ponešeni utiskom iz prošlog kola gde smo stvarno napravili jedan dobar rezultat i dobru igru i tu sa nama dva najbolja aktera na toj utakmici koji su pružili stvarno jednu izuzetnu partiju, Andrija Atanasković i Janja Vojvodić. Izgubili smo bod u Kragujevcu, nadam se da ćemo uspeti da smognemo snage da napravimo dobar rezultat i protiv ekipe iz Pančeva i da nastojimo da odigramo dobre partije“, istakao je Pejčić.\nAtanasković, jedan od najboljih igrača ekipe Dubočice, nije želeo da obeća pobedu, kao što nikada do sada nije radio, ali je naglasio da će dati sve od sebe i da će svaka lopta odlučivati.\n„Svaki gol je bitan, mi imamo neke probleme sa povredama, uskraćenu ekipu, pogotovo na bekovskim pozicijama, ali daćemo sve od sebe, u Kragujevcu smo igrali jako čvrsto nadam se da ćemo tako igrati i ovu utakmicu“, poručio je Andrija, koji i pored povreda i bolova koje trpe daje svoj maksimum na terenu.\nO protivničkoj ekipi je rekao da je to jedna ozbiljna ekipa, kao i da u plej of-u nema slabih ekipa.\n„U Leskovcu mogu da kažem da su favoriti protiv nas samo Vojvodina, Metaloplastika i Partizan, sa svim ostalim ekipama možemo da se nosimo“, dodao je Atanasković.\nZvanično najbolji igrač po statistici 5. kola ARKUS lige, Janja Vojvodić smatra da je Dinamo jedna ekipa koja ima odličan spoj mladosti i iskustva, ekipa koja može da odigra dve zonske odbrane i da će sutrašnja utakmica sigurno biti tvrda, sa dosta trčanja.\n„Svi koji budu pratili preko strima mislim da će imati šta da vide, što se nas tiče mi smo ove nedelje dosta intezivno trenirali i kako vreme odmiče da tako kažem „brusimo formu“, da to polako počinje da dolazi sve na svoje mesto i eto, mogu da kažem da će sutra biti jedna lepa rukometna utakmica i poželeo bih sreću mojoj ekipi naravno“, izjavio je Vojvodić.\nPejčić je ponovo dodao da mu je žao neće biti publike sa kojom bi bili još jači.\nPodsetimo, utakmicu 6. kola možete pratiti uživo preko jutjub kanala ARKUS lige.